ועדת החוקה, חוק ומשפט, כנסת 24, פרוטוקול מספר 313, 2022-06-26 09:00

גלעד קריב: בוקר טוב לכולם.

גלעד קריב: ברוכים המתכנסים והמתכנסות.

גלעד קריב: אני מודה לכל חברי הכנסת שהשכימו קום הרחוקים שבהם והגיעו בשעה זו ליום הדיונים שלנו בכנסת.

גלעד קריב: תודה על הגעתכם.

גלעד קריב: אנו פותחים יום דיונים ששני הדיונים הראשונים בו תפסו כותרות והמשך הדיונים היום בנושאים לא פחות חשובים שהוועדה עוסקת בהם זה מכבר דוגמת זכויות נפגעי עבירה.

גלעד קריב: לא אפתח בהקדמות ארוכות.

גלעד קריב: אומר את דבריי במסגרת הדיון.

גלעד קריב: אפתח בדברים קצרים שקשורים לדיון הראשון.

גלעד קריב: בפתח הדיון הבא שיתקיים בשעה 11:00 בנושא חקיקת ההתפזרות של הכנסת אומר את הדברים הקשורים לנושא הזה.

גלעד קריב: חברי הכנסת רוטמן וקיש מכירים את חדר הוועדה הזה בשנה האחרונה היטב.

גלעד קריב: אני מבקש להבהיר את מהות הדיון הבוקר.

גלעד קריב: נאזין בקשב ואני מקווה גם בכבוד לדברי כל חברי וחברות הכנסת שטרחו ובאו ונאפשר לכולם להשלים את דבריהם.

גלעד קריב: מחמת ריבוי חברי וחברות הכנסת הנמצאים כאן, נבקש מהחברים לומר את הדברים במסגרת זמן סביר כך שיתאפשר לכולם להציג עמדתכם.

גלעד קריב: אני מבקש להבהיר את מהות הדיון הבוקר כפי שהודעתי ביום חמישי.

גלעד קריב: אנו מקיימים הבוקר דיון עקרוני.

גלעד קריב: לא הנחתי הבוקר הצעת חוק מטעם הוועדה ומטבע הדברים בתום הדיון הבוקר גם לא תתקיים הצבעה, ושוב, הודעתי על כך מראש.

גלעד קריב: הדיון העקרוני היום יבחן את השאלה האם ראוי שוועדת החוקה תניח מטעמה הצעה לתיקון חקיקת היסוד כך שיוגדר בחוק היסוד שלא ניתן להטיל את המנדט להרכבת ממשלה על מי שהוגש בעניינו כתב אישום.

גלעד קריב: הנושא הזה נמצא בשיח הציבורי לא מאתמול.

גלעד קריב: הוא מלווה אותנו לאורך כל כהונתה של הכנסת הנוכחית, עוד לפני כן.

גלעד קריב: והנושא הזה לא נולד שבוע שעבר.

גלעד קריב: הוא נושא משמעותי וכבד.

גלעד קריב: יש בו פנים לכאן ולכאן.

גלעד קריב: איני מתעלם מאף היבט שקשור בחוק, ואני מניח שכל ההיבטים יעלו כאן בדיון.

גלעד קריב: אני בהחלט חושב שזה נושא רציני מבחינה חוקתית, נוגע בשורשי שיטת המשטר שלנו ואני הראשון להודות שיש פנים לכאן ולכאן, ובסופו של דבר בדומה למקרים רבים אחרים, יש לקבל הכרעה ערכית.

גלעד קריב: כל אחד מאתנו אוחז בעמדתו לגבי נקודת ההכרעה הערכית המתבקשת.

גלעד קריב: היום בצהריים אחרי ישיבת הממשלה צפויה ועדת השרים לענייני חקיקה לדון גם בהצעות חוק פרטיות שנוגעות בנושא שנדון בו בצורה יותר ממוקדת.

גלעד קריב: ככל שההצעות הלול תאושרנה על ידי ועדת שרים לענייני חקיקה, תזכינה לתמיכת הקואליציה ותאושרנה במליאה, ודאי שהוועדה שלנו היא המתאימה לדון בנושא הזה.

גלעד קריב: ככל שהצעות החוק הללו תאושרנה במליאה ניגש למשימה ללא כל עיכוב.

גלעד קריב: אני חשבתי שנדון לאור השיח והשיח הציבורי שמתנהל בסוגיה הזו לקיים גם דיון עקרוני וקבעתי את הדיון הזה עוד לפני שהובהר שוועדת השרים לענייני חקיקה תעסוק גם בהצעות החוק הקונקרטיות, שהדבר בוודאות עולה על סדר-יומה.

אלי אבידר: אם אתה לא מגיש את הצעת החוק, איך זה הגיע אליך ולא לוועדת הכנסת?

גלעד קריב: הוועדה שמוסמכת לדון בחוקי היסוד המשטריים היא שלנו.

גלעד קריב: אני מניח שכדרכם של דברים במליאה זה יעבור לוועדת הכנסת.

גלעד קריב: אני סומך על יושב-ראש- - -

איתמר בן גביר: הוא אומר שהכול הצגה.

גלעד קריב: אם תיתן לי לסיים אני מבטיח לך שתבין את כוונתי ואני ממליץ לך לפטור את חבר הכנסת בן גביר מתפקיד הפרשן שלך.

גלעד קריב: הנושא הוא פשוט.

גלעד קריב: אני כיושב-ראש ועדה אכבד מאוד את תהליכי החקיקה הסדורים.

גלעד קריב: תגיע הצעה קונקרטית ותאושר במליאה.

גלעד קריב: אם היא תועבר לוועדת הכנסת בגלל מחלוקת על היעד, אני מצפה מיושב-ראש ועדת הכנסת להעביר לאלתר ובמהירות את הנושא לוועדה שלנו, שהיא זו שמופקדת על חוקי היסוד המשטרתיים.

גלעד קריב: הדבר לא ייעשה – תונח הצעת חוק מטעם יו"ר הוועדה, ואציע לוועדה להביא את ההצעה כהצעת חוק של הוועדה, אינה נוגעת להכרעותיו של יו"ר ועדת הכנסת.

גלעד קריב: זו התשובה הברורה.

גלעד קריב: יהיו פה שני מסלולי חקיקה.

גלעד קריב: דרך המלך היא דיון בהצעות החוק הפרטיות ואז העברתן לוועדה הזאת.

גלעד קריב: הדרך הזאת תיחסם כתוצאה מהכרעה של מאן דהוא – תוצג הצעת חוק מטעם הוועדה שתובא קודם כל לאישור הוועדה.

גלעד קריב: אני מקווה שבעניין הזה השבתי לך, חבר הכנסת אבידר, על הפרוצדורה שאני מתכוון לנקוט בה, והדבר גם מסביר את מהות הדיון היום, כי אנו יודעים היכן אנו חיים.

גלעד קריב: אנו ערים למתרחש בבית הזה גם בהקשר להצעות לפיזור הכנסת שבהן נדבר בישיבה הבאה.

גלעד קריב: איני מתכוון לאפשר חסימה של הצעות חוק שבסופו של דבר אמורות להגיע לוועדת החוקה.

גלעד קריב: ולכן אני מקיים היום את הדיון.

גלעד קריב: הוא בפירוש לא לשם הפרוטוקול.

גלעד קריב: הוא מתכתב עם האפשרות שתעבורנה הצעות חוק פרטיות בנושא הזה השבוע במליאה אבל גורם זה או אחר יבקש לעכב אותן מבחינה פרוצדורלית, לכן הדיון היום צופה פני האפשרות הזו.

גלעד קריב: אם אכן יהיה עיכוב פרוצדורלי שימנע דיון מהותי בהצעות החוק, תונח הצעת חוק מטעם יושב-ראש הוועדה ותובא לוועדה, וכיוון שאנו מקיימים היום דיון עקרוני, נוכל לגשת לדיון יותר מהיר בהצעת החוק הקונקרטית אם דרכנו תיחסם.

אמיר אוחנה: אם אדוני רוצה שהדיון הזה יהיה עקרוני, אני רוצה הצעת חוק לראות.

אמיר אוחנה: לגיטימי.

אלי אבידר: קח חמש דקות, תביא הצעת חוק.

גלעד קריב: לא אקח חמש דקות ולא אביא הצעת חוק.

איתמר בן גביר: אז אנחנו דנים בתיאוריה?

איתמר בן גביר: הרי אתה יודע שיש כלל בבית משפט עליון למשל שלא דנים בעתירות תיאורטיות.

איתמר בן גביר: אתה יושב-ראש ועדת חוקה.

איתמר בן גביר: הכול תיאורטי כאן?

איתמר בן גביר: זה קמפיין בחירות?

גלעד קריב: אני יודע שחבר הכנסת בן גביר חושב שגם בית המשפט העליון צריך להיראות כסניף של המפלג השלטת.

איתמר בן גביר: אתה דווקא רוצה סניף של מרצ.

איתמר בן גביר: אני תמיד רציתי פלורליזם.

גלעד קריב: אסיים בעוד משפט ואז נתחיל סבב התייחסויות.

גלעד קריב: כלל ידוע שלא גוררים אף חבר כנסת בציציות ראשו להשתתף בדיון כלשהו.

גלעד קריב: לכן מי שחש שהדיון הזה הוא תיאורטי בלבד ומי שחש שאין מקום לדבר בנושא מבלי הצעת חוק לנגד העיניים, יש שלושה פתחים לאולם.

איתמר בן גביר: נשאיר אותך לבד?

איתמר בן גביר: אם לא היה מצלמות, לא היה הדיון הזה.

גלעד קריב: אני חס על זמנם של כל חברי הכנסת.

אמיר אוחנה: אדוני לא חס על זמנם של חברי הכנסת ושל הוועדה הזאת.

אמיר אוחנה: אחרת תתאר לי איך החוק הזה יעבור שלוש קריאות.

יואב קיש: אין נוסח בכלל.

גלעד קריב: אמרתי את שלי.

גלעד קריב: כל אחד מחברי הכנסת מוזמן לומר את שלו.

גלעד קריב: ב-10:45 נסיים את הדיון הזה וב-11:00 נתחיל את הדיון הבא שעוסק באפשרות שוועדת החוקה תניח הצעת חוק להתפזרות הכנסת.

יואב קיש: ואין קשר בין הנושאים.

גלעד קריב: ודאי יש קשר.

גלעד קריב: הכול בסדר.

גלעד קריב: חבר הכנסת רוטמן צריך לצאת לראיון.

גלעד קריב: אני תומך בראיונות שלו.

גלעד קריב: פעמים רבות אני נהנה להתעמת איתו בראיונות.

גלעד קריב: אני חושב שאני תמיד מנצח.

גלעד קריב: לכן ביקש וגם השכים קום והגיע לחדר הוועדה.

ענבר בזק: לא יותר ממני.

גלעד קריב: ברכות לחברת הכנסת בזק שהפליגה מהצפון.

גלעד קריב: אבקש בקצרה, בבקשה.

שמחה רוטמן: תודה רבה אדוני היושב-ראש.

שמחה רוטמן: למרות שאיני חבר בוועדה- -

גלעד קריב: חבר לשם כבוד.

גלעד קריב: דיברנו על זה.

שמחה רוטמן: נכון.

שמחה רוטמן: אולי למעט אתה, צברתי פה שעות נוכחות מהרבות ביותר.

שמחה רוטמן: זה אני עושה למרות שאין לי זכות הצבעה כדי לנסות להשפיע על אילו חוקים יגיעו לשולחן המליאה ואז יהפכו לחוקים במדינת ישראל ובגלל להשמיע קולות חשובים בדיונים עקרוניים.

גלעד קריב: ואתה אכן משפיע.

שמחה רוטמן: משתדל להשפיע וגם בסיועך ותודה על כך.

שמחה רוטמן: מה ששמעתי ממך היום זה שני דברים – ראשית דיון עקרוני, ושנית אתה רוצה לחוקק חוקי יסוד בתקופת בחירות לאלתר ובמהירות – שתי המילים שלא מסתדרות לי עם שינוי חוקי יסוד משטרתיים.

שמחה רוטמן: ואז הגעתי למסקנה בהקשר לפרשת השבוע שעבר, חז"ל שואלים קורח שפיקח היה אמר מה לי לשטות זו.

שמחה רוטמן: ואני שואל, יו"ר ועדת חוקה שפיקח היה, מה לי לשטות זו לעשות דיון שכל כולו תיאורטי שהוא חסר כל תוחלת, ויותר מזה, גם אם כולי האי ואולי כשאתה תנסה לקדם חוק כזה, מספיק שמישהו כאן מהיושבים בחדר יגיד את צמד מילות הקסם נושא חדש וכבר זה יעבור בין הקריאה הראשונה לשנייה והשלישית לשולחנו של אותו אדם שלכאורה אתה מנסה לעקוף ולא עשית בכך דבר, כי תמיד ניתן לומר אז נושא חדש.

גלעד קריב: אם מבקשים להוסיף על החוק.

שמחה רוטמן: אז מישהו יגיש הסתייגות ועליה יגיד נושא חדש ואז ממילא לא תוכל לקדם את זה תוך דילוג על ועדת הכנסת.

שמחה רוטמן: לכן כל מה שיש פה הוא דיון לצורכי פריימריז.

שמחה רוטמן: אני מאחל לך הצלחה בפריימריז במפלגת העבודה הצפויים.

שמחה רוטמן: רק רוצה לומר ולסיים בכך כדי לתת קצת שאר רוח לדיון שכל כולו רוח, כינור היה תלוי למעלה ממיטתו של דוד.

שמחה רוטמן: כיון שהגיע חצות לילה רוח צפונית מנשבת בו והיה מנגן מאליו.

שמחה רוטמן: מייד היה דוד עומד ועוסק בתורה עד שעלה עמוד השחר.

שמחה רוטמן: כיוון שעלה עמוד השחר נכנסו חכמי ישראל אצלו ואמרו לו: אדוננו המלך, עמך ישראל צריכים לפרנסה.

שמחה רוטמן: כל אחד פה שיש לו פריימריז במפלגה גם הוא זקוק לפרנסה.

שמחה רוטמן: אמר להם: לכו והתפרנסו זה מזה.

שמחה רוטמן: אתה תריב עם אפרת רייטן, תתפרנסו זה מזה.

שמחה רוטמן: אני אריב עם מיכל וולדיגר.

שמחה רוטמן: אמרו לו: אין הקומץ משביע את הארי ואין הבור מתמלא מחולייתו.

שמחה רוטמן: אם נתפרס זה מזה, לא נגדיל את המנדטים.

שמחה רוטמן: אמר להם: לכו ופשטו ידיכם בגדוד.

שמחה רוטמן: כאשר רוצים לייצר פרנסה, אין דרך טובה ממלחמה, שלא לומר מלחמת הרשות.

שמחה רוטמן: מייד יועצים באחיתופל ונמלכים בסנהדרין ושואלים באורים ותומים ויוצאים למלחמה.

שמחה רוטמן: אדוני היושב-ראש, איני יודע איזה אחיתופל נתן לך את העצה לקיים את הדיון הזה אבל במלחמת הרשות כתוב שלא מוציאים את כולם אבל במלחמת מצווה כולם יוצאים – חתן מחדרו, כלה מחופתה.

שמחה רוטמן: ואני צריך לצאת למלחמת מצווה לכן אין לי זמן להתעסק במלחמת הרשות שבחרת לטובתך.

גלעד קריב: אני רק רוצה לומר את הדבר הבא: לא הבנתי עד הסוף אם אתה מדמה אותי לדוד המלך.

גלעד קריב: אם כן, תודה.

גלעד קריב: דבר שני, הוציאו דיבתו של אחיתופל שהרי עצתו היתה טובה ונכונה וזו רק טעות של פרשנות עממית.

גלעד קריב: אני מאוד שמח שאתה מביא מדרש שמביא את מגבלות כוחה של כלכלת השוק ומצדיק התערבות של הרשות.

גלעד קריב: תודה.

גלעד קריב: בהצלחה מסוימת בראיון, יישר כוח, חבר הכנסת רוטמן.

גלעד קריב: כיוון שאני חושב שיש מתמודדים מסוכנים הרבה יותר ברשימת הציונות הדתית- - -

שלמה קרעי: אתה מדבר על מסוכנים?

שלמה קרעי: הדיון הזה מראה כמה אתם מסוכנים.

שלמה קרעי: איך אתם לא מתביישים לעשות דיון כזה ערב בחירות.

איתמר בן גביר: תודה אדוני היושב-ראש.

איתמר בן גביר: כשזה בא מפיך אין מחמאה יותר גדולה.

גלעד קריב: לא התכוונתי דווקא אליך.

איתמר בן גביר: קיוויתי.

גלעד קריב: חבר הכנסת אבידר, בבקשה, אדוני.

אלי אבידר: תודה רבה אדוני.

אלי אבידר: הדיון הזה הוא אכן תיאורטי.

אלי אבידר: חבל שהוא תיאורטי.

אלי אבידר: חבל שלא לקחת את הצעת החוק ועשית העתק הדבק והבאת את זה לדיון והיינו מצביעים על זה.

אלי אבידר: חבל שזה נדחה משך שנה ומגיע לרגע הזה.

אלי אבידר: אני נורא מתרגש מחברי הכנסת של הליכוד שמתרגלים אין הדיניין עולה על בית המשפט ומסבירים לנו למה בג"ץ יפסיק את התהליך או יפסול את החוק.

אלי אבידר: הבל הבלים.

אלי אבידר: צריך להביא את זה כי נאשם בפלילים לא יכול להרכיב ממשלה במדינת ישראל.

אלי אבידר: אתה עובדה שאוויל כמוך יכול להיות חבר כנסת אבל העובדה היא שנאשם בפלילים, גם אם יש לו שופרות כמו אווילים כאלה, שמתנדב לנהוג על הדיניין, גם הוא לא יכול להרכיב ממשלה, נקודה.

שלמה קרעי: - - - שר בלי תיק, חבר כנסת בטלן.

גלעד קריב: חבר הכנסת קרעי קריאה ראשונה.

שלמה קרעי: אתה תיזרק לפח האשפה של ההיסטוריה, ואני אהיה כאן בהנהגת הכנסת.

גלעד קריב: קריאה שנייה חבר הכנסת קרעי.

אלי אבידר: אלה הבריונים שתהיה להם האפשרות לנצח בפעם הבאה.

אלי אבידר: בריון זה מה שאתה.

אלי אבידר: אני מתנדב לנהוג על הדיניין שיעלה על בית המשפט?

שלמה קרעי: אתה בטלן.

איתמר בן גביר: ווליד טאהא שותף שלכם בקואליציה ואתה מדבר?

איתמר בן גביר: איימן עודה.

גבי לסקי: לא הגיעו לעבוד שנה שלמה.

שלמה קרעי: את מדברת על הבטלן הזה הנורווגי השר בלי תיק?

אלי אבידר: אתה בריון.

אלי אבידר: בריון.

אלי אבידר: שרוצה לנהוג בדיניין חתיכת חוצפן.

אלי אבידר: עוד מעט גם תגיד על ההפלות שאי אפשר.

שלמה קרעי: מה שיפה שאתה הולך הביתה.

אלי אבידר: נאשם בפלילים לא יכול להרכיב ממשלה במדינה הזאת נקודה.

שלמה קרעי: הבן אדם השתגע.

אלי אבידר: זוהי המהות של הדמוקרטיה.

אלי אבידר: כל דבר אחר הוא פגיעה בדמוקרטיה.

אלי אבידר: ביביסט שלא שווה כלום.

גלעד קריב: אני רוצה להסביר משהו.

גלעד קריב: בסדר שאנשים יגיעו גם לטונים גבוהים.

גלעד קריב: אנחנו גם ברגעים מתוחים ומכריעים וגם הנושא הוא טעון.

גלעד קריב: דעתי כדעתו של חבר הכנסת אבידר אבל גם חברי הכנסת מהצד השני דעתם בנושא נחרצת.

גלעד קריב: אין לי בעיה עם טונים גבוהים וגם עם קריאות ביניים פה ושם.

גלעד קריב: שני דברים לא יקרו כאן כי הם לא קרו כאן שנה שלמה: לא יהיה פה מצב שחבר כנסת אחד מונע מחבר כנסת לדבר.

גלעד קריב: אני עושה הבחנה ברורה בין הערות ביניים שנזרקות לבין ניסיון לשבש זכותם של חברי כנסת לדבר.

שלמה קרעי: פתאום אתה דמוקרטי?

אלי אבידר: תוציא את האוויל הזה החוצה.

גלעד קריב: הכול בסדר.

גלעד קריב: אתה מסכל את יכולתי לדבר.

גלעד קריב: הדבר השני שאני מודיע שיקרה כאן הוא שהדברים לא יהיו נוקבים אלא יהיו דברים של הטחת קללות אחד בשני.

גלעד קריב: אנצל את הסעיפים התקנוניים.

גלעד קריב: גיליתי שלא רבים מחברי הבית גם כשהם מאוד ותיקים, מכירים את ההבחנה בין הפרוצדורה במליאה לזו בוועדות.

גלעד קריב: אפילו גיליתי יועצים משפטיים שלא מכירים את ההבחנה הזו בתקנון.

גלעד קריב: שעה שבמליאה הנושא של שלוש קריאות לסדר הוא דבר מחייב, בוועדות הוא לא.

גלעד קריב: כאשר מדובר בשיבוש דרמטי בעבודת הוועדה היושב-ראש יכול גם בלי שלוש קריאות להוציא חבר כנסת מפריע.

גלעד קריב: אעשה זאת כשנעבור משיח נוקב לשיח של קללות.

גלעד קריב: זו הודעה מראש.

יואב קיש: יש אפשרות להוציא מוועדה בלי שלוש קריאות?

גלעד קריב: כן.

גלעד קריב: במליאה צריך שלוש קריאות.

גלעד קריב: תודה.

גלעד קריב: חבר הכנסת אמיר אוחנה, מכובדי, בבקשה.

גלעד קריב: דומני סגן יושב-ראש הכנסת, שבמליאה גם בהפרה חמורה צריך שלוש קריאות ושבוועדה יש סעיף מפורש שניתן גם שלא בשלוש קריאות.

גלעד קריב: אני מייחד את המצב הזה למה שהגדרתי: אם אהיה במצב שבו חבר כנסת אחד מונע מעמיתו לדבר – לא קריאות ביניים, או אנשים שיבחרו לומר את דבריהם הנוקבים באמצעות קללות – לא יהיו בדיוני הוועדה.

גלעד קריב: כך הוועדה הזו התנהלה שנה, כך תתנהל גם היום.

גלעד קריב: בבקשה אדוני חבר הכנסת אמיר אוחנה.

אמיר אוחנה: אדוני היושב-ראש, יבוא יום והוא לא רחוק בעיניי שהציבור יתבייש בכם.

אמיר אוחנה: יקיא אתכם על הפיגוע בדמוקרטיה שאתם מנסים לחולל כרגע.

אמיר אוחנה: אתם מנסים כעת לשלול את מי שנהנה מהתמיכה הציבורית הרחבה ביותר – אגב לא רק בסקרים אלא גם בפועל בבחירות עצמן מלהתמודד להיבחר לכנסת.

אמיר אוחנה: נכון שהזכות לבחור ולהיבחר אינה מוחלטת כמו כל הזכויות בכל דמוקרטיה, אבל אתם לא מנסים כאן ואף אחד לא משלה עצמו שאתם מנסים כאן לחולל נורמה עקרונית שלא באה לעולם ב-74 שנותיה של מדינת ישראל אלא מנסים לחסום מועמד ספציפי מלהיבחר לכנסת כי אינכם מצליחים לשכנע את הציבור בצדקת דרככם הכלכלית, המדינית, הביטחונית וכו'.

אמיר אוחנה: מכאן העובדה שהתמיכה הציבורית הרחבה ביותר ניתנת לליכוד בראשות נתניהו ואת זה אתם מנסים לעשות בשבוע שככל הנראה הכנסת מתפזרת, כעת.

אמיר אוחנה: לו היית חס על זמנם של חברי הכנסת וזמנה של הוועדה היית מקיים דיונים בנושאים שאולי כן יש להם איזושהי היתכנות להתקדם כי הנושא הזה הרי ברור שהוא לשם החברים שלנו בתקשורת ולשם התמונות וההצהרות ואין לו שום תכלית אחרת כי אין שום סרט שזה עובר קריאה שלישית, מבשיל לכדי דבר חקיקה.

אמיר אוחנה: לדעתי אין סרט שזה מתקדם בכלל אבל ודאי לא לכדי קריאה שלישית.

אמיר אוחנה: אתם עושים זאת רק לשם הכותרות.

אמיר אוחנה: משחית את זמן הוועדה ואת זמן חברי הכנסת.

אמיר אוחנה: לו ההצעה הזו אינה פרסונלית כפי שיש הטוענים, אני יכול להעלות על הדעת עוד כמה הצעות חוק שאולי כדאי שנניח אותן השבוע על שולחן הכנסת.

אמיר אוחנה: ראשונה, מי שאין לו השכלה תיכונית ולא השלים את לימודי הבגרות שלו לא יוכל להיות ראש ממשלה בישראל.

אמיר אוחנה: נראה לי הגיוני.

אמיר אוחנה: ההצעה השנייה, שמי שלא כל הזכויות וההטבות שניתנות לראש ממשלה שסיים כהונתו יינתנו רק למי שהשלים 18 חודשים בתפקיד.

אמיר אוחנה: אחרת לא ייהנה מאף הטבה.

אמיר אוחנה: הצעה שלישית אפשרית – לא תוכל לכהן כמפקדת גל"צ מי שלא שירתה בצה"ל.

אמיר אוחנה: אלה הצעות לא פרסונליות אלא עקרוניות.

אמיר אוחנה: אולי כדאי שנניח אותן על שולחן הכנסת.

אמיר אוחנה: יש רעיונות להצעות נוספות אבל את הפיגוע הזה שאתם מנסים לחולל בדמוקרטיה נסכל.

אמיר אוחנה: נהיה השב"כ בדיון הזה.

אמיר אוחנה: תודה.

גלעד קריב: תודה אדוני.

גלעד קריב: ברשותך, שאלה: אם זיכרוני אינו מטעני יושב-ראש האופוזיציה נתניהו – בזמנו חבר הכנסת נתניהו שאתה הזכרת אותו; אני הייתי אומר הליכוד – תמך בהצעת חוק דומה.

גלעד קריב: אני רוצה לשאול, אם היתה עולה הצעה דומה שלא היתה חלה על מערכת הבחירות הקרובה אלא מעוד שתי מערכות בחירות?

אמיר אוחנה: אתנגד באופן נחרץ כי לא נותנים בידי פקיד היכולת לבחור מי יהיה ראש ממשלה או לא.

גלעד קריב: הליכוד שינה עמדתו מאז.

קרן ברק: הליכוד הוא מפלגה דמוקרטית.

קרן ברק: כל אחד עם עמדותיו.

קרן ברק: אנחנו לא הצבענו כך.

קרן ברק: אתה מדבר על אדם אחד שהצביע.

אמיר אוחנה: עמדתי העקרונית היא נגד הצעה כזו.

אמיר אוחנה: אם מישהו הצביע כך בעבר בעיניי זו טעות.

אמיר אוחנה: בנוסף, אולמרט נהנה בזמנו מ-3% תמיכה ציבורית כי הציבור האמין לתזה של הפרקליטות מה שאיננו כאן כי למעלה ממיליון איש שהצביעו בעד נתניהו כראש ממשלה הצביעו נגד התזה של הפרקליטות והביעו חוסר אמון בתזה הזו שמופרכת מדי דיון בבית המשפט המחוזי בירושלים.

גלעד קריב: בסדר.

גלעד קריב: נושא אחוזי התמיכה של אולמרט היו צריכים לחזק את האמירה אין צורך בחוק הזה דאז.

גלעד קריב: אם היה ברור שהציבור בראש ובראשונה בגלל עמדות המחנה שתמך באולמרט, שחשב שלא ראוי שאדם שמנהל משפט פלילי ינהל גם את המדינה- - -

אמיר אוחנה: הביא לפה ארבעה הסכמי שלום, הביא את ישראל למקום הראשון בחיסוני הקורונה והוציא אותנו מהמגפה.

בועז טופורובסקי: החזיר את חברון.

אמיר אוחנה: יש לך פתאום סנטימנטים לחברון.

יואב קיש: אדוני היושב-ראש, אני מציע שלא תגיב על כל מי מחברי הכנסת שמדבר – הצעת ייעול.

גלעד קריב: תודה.

גלעד קריב: שמתי פה שאלה.

אמיר אוחנה: לא חשוב מי הצביע ואיך.

אמיר אוחנה: ההצעה הזאת פסולה.

גלעד קריב: גם אם לא עוסקת במערכת הבחירות הקרובות.

אמיר אוחנה: ודאי.

גלעד קריב: תודה.

גלעד קריב: חברת הכנסת לסקי בבקשה.

איתמר בן גביר: הייתי כאן קודם.

איתמר בן גביר: אתה תמיד נותן לפי הסדר והייתי פה לפניה.

גלעד קריב: יושבים אתנו חברי כנסת שהניחו הצעות חוק פרטיות בנושא.

איתמר בן גביר: ההצעה לא לפנינו.

גלעד קריב: כשתהיה יושב-ראש הוועדה הזו תנהל איך שתרצה.

איתמר בן גביר: צריך שיהיה איזון.

איתמר בן גביר: מה הדיון?

איתמר בן גביר: השכמתי קום, הגעתי.

איתמר בן גביר: אני מכבד את הוועדה.

איתמר בן גביר: זה לא מאוזן.

גלעד קריב: בבקשה חברת הכנסת לסקי.

גבי לסקי: תודה כבוד היושב-ראש.

גבי לסקי: אין לי בעיה לדבר אחריהם.

גבי לסקי: מכבדת את החלטת היו"ר.

גבי לסקי: אני מזכירה לכל הנוכחים שיו"ר אופוזיציה אחד אני חושבת שקראו לו בנימין נתניהו ב-2008, אמר שראש ממשלה ששקוע עד צוואר בחקירות – עוד לא היו כתבי אישום בכלל – אין לו מנדט ציבורי ומוסרי לקבוע דברים כל כך גורליים במדינת ישראל.

גבי לסקי: למה אמר זאת – כי קיים חשש אמיתי ולא בלתי מבוסס שיכריע הכרעות על בסיס אינטרס אישי.

גבי לסקי: צדק אז יו"ר האופוזיציה נתניהו.

גבי לסקי: הדברים שהיו נכונים אז, שאמר לגבי מי שנמצא בחקירות, לא עם כתבי אישום, הם נכונים גם היום.

גבי לסקי: בעניין זה אני מזכירה שחוק יסוד הכנסת, סעיף 7 מגביל את היכולת להיבחר לכנסת.

גבי לסקי: גם ראש הממשלה אמר שזו זכות קדושה.

גבי לסקי: היא לא קדושה, זה אחת מזכויות הדמוקרטיה אבל ניתן להגביל אותה וסעיף 7 מגביל לגבי מספר רב של תפקידים של אנשים שאינם יכולים להיבחר לכנסת וסעיף 7א קובע מדוע אדם אינו יכול להיבחר לכנסת כמו מי שמסית לגזענות, שלא צריך לא חקירה, לא העמדה לדין ולא הרשעה אפילו.

גבי לסקי: כלומר אם ועדת בחירות ואז בית המשפט קובע שאדם מסוים מסית לגזענות בלי כתב אישום, לא יוכל להתמודד לכנסת.

גבי לסקי: כלומר יש דברים בדמוקרטיה שחייבים להגן עליהם.

גבי לסקי: אחד מהם, שיהיה ראש ממשלה שנקי מכל רבב.

גבי לסקי: אם בסופו של דבר אותו אדם זוכה בבית המשפט אז יוכל להתמודד.

גבי לסקי: זה לא עניין פרסונלי.

גבי לסקי: זה בדיוק כפי שאנו מגבילים אנשים שיש להם הרשעות פליליות מלהיות נהגי אוטובוס או מי שיש לו חשד לעבירות מין לעבוד עם קטינים, גם במקרה הזה.

אמיר אוחנה: לך צריך להסביר את ההבדל בין הרשעה לחשדות?

גבי לסקי: גם חשדות.

גבי לסקי: הסתה לגזענות לא צריך אפילו העמדה לדין.

גבי לסקי: בית המשפט קובע שמספיק שמביאים לו ראיות שאדם הסית לגזענות וחבר הכנסת בן גביר מכיר את זה כי עבר את ההליך הזה כמה וכמה פעמים.

גבי לסקי: אפשר למנוע מאדם כזה לכהן כראש הממשלה.

שלמה קרעי: אבל בית המשפט קובע.

שלמה קרעי: לא פקיד אחד שעובד בשירות שר המשפטים.

גבי לסקי: הצעת החוק שלי ושל חברי חבר הכנסת אבידר הוגשו מזמן.

גבי לסקי: אנחנו העלינו את זה לפני שבכלל ידענו שהולכות להיות בחירות.

גבי לסקי: כל מדינה שמכבדת את הדמוקרטיה ואת ההליכים צריכה לדאוג שמי שמתמודד לכהונה רמה במדינה יהיה אדם שנקי מכל רבב.

גבי לסקי: זה לא עניין של ימין או של שמאל.

גבי לסקי: הגענו למצב שאנשים חושבים שאם אין חוק ספציפי ראוי שיתמודד אז אנחנו אומרים: לא.

גבי לסקי: תמרור אדום ענק.

גבי לסקי: קודם כל יתפטר.

גבי לסקי: היום אנשים חושבים שלא צריכים להתפטר או שיכולים להתמודד על אף החשדות וכתבי אישום אז כנראה שהכנסת צריכה לומר את דברה באופן חד וברור.

גבי לסקי: אנשים שיש להם כתבי אישום במיוחד שקשור לטוהר המידות ולמילוי תפקידו לא יכולים להתמודד.

גבי לסקי: הנשיא אינו יכול להטיל עליו הרכבת הממשלה.

גבי לסקי: תודה.

גלעד קריב: תודה.

גלעד קריב: חבר הכנסת בן גביר, בבקשה.

איתמר בן גביר: תודה רבה.

איתמר בן גביר: אני כמובן יש לי הרבה מה לומר לדברי גבי לסקי לגופם של דברים אבל אי אפשר להימנע מהעיתוי, מההתנהלות.

איתמר בן גביר: אין הצעת חוק בפנינו.

איתמר בן גביר: למרות זאת אדוני היושב-ראש החלטת לכנס את כולם.

איתמר בן גביר: שידורים ישירים בכל הערוצים.

גלעד קריב: לא החלטתי לכנס את כולם.

גלעד קריב: החלטת לבוא לדבר אז כנראה שיש הצדקה.

איתמר בן גביר: קשה להימנע מהרושם שאתם עמוק בתוך קמפיין בחירות.

גלעד קריב: אז למה באת?

איתמר בן גביר: אתה מבין שלא הייתי משאיר לך את המגרש ריק.

איתמר בן גביר: אני חרד לדמוקרטיה שלנו.

איתמר בן גביר: להתנהלות של מי שהיא משפטנית, עורכת דין.

איתמר בן גביר: שמעתי אותה לא פעם ולא פעמיים.

איתמר בן גביר: פתאום הגב' לסקי לא מבינה את ההבדל בין חשדות לכתב אישום, ובין הליך משפטי סדור עם ראיות והוכחות לבין הוכחה של אדם ספציפי.

איתמר בן גביר: היה היה אדם שקראו לו יעקב נאמן.

איתמר בן גביר: יעקב נאמן ז"ל היה שר המשפטים במדינת ישראל, אדם מאוד מכובד, בעל משרד עורכי דין, והחליט מי שהחליט במערכת לעשות לו סיכול ממוקד.

איתמר בן גביר: כך היה.

איתמר בן גביר: הגישו נגדו כתב אישום סרק שבגללו האדם הזה איבד את חייו, איבד את משרדתו, איבד את תפקידיו.

איתמר בן גביר: לא יכלו למנותו כשר.

איתמר בן גביר: איבד את עולמו, את משפחתו שנפגעה.

איתמר בן גביר: בסוף מה הסתבר – שהכול היה עורבא פרח.

איתמר בן גביר: לכן במדינה דמוקרטית יש דבר שנקרא חזקת חפות.

איתמר בן גביר: אדם חף פשע עד שלא יורשע בבית משפט וגם זה בגזר דין חלוט.

איתמר בן גביר: אני מתפלא שאני צריך להזכיר את הדברים האלה לכל מיני שוחרי דמוקרטיה כאן, לכאלה שרוממות הדמוקרטיה בגרונם.

איתמר בן גביר: אבל אתכם לא מעניין הדמוקרטיה.

איתמר בן גביר: אתם רוצים לסכל סיכול ממוקד לא רק את נתניהו.

איתמר בן גביר: לא רק את הליכוד.

איתמר בן גביר: לא רק את מחנה הימין.

איתמר בן גביר: אתם רוצים לסכל סיכול ממוקד את הציבור בישראל שבוחר אחרת מכם.

איתמר בן גביר: אתם יודעים שקשה לכם להצליח בקלפי, אז מה עושים – כל מיני טריקים.

איתמר בן גביר: בהתחלה מבטיחים את הבטחות הבחירות ומכניסים את אנשי הטרור, תומכים ברצח חיילי צה"ל לתוך הקואליציה, ועכשיו כשאתם רואים שגם המצב כאן בעייתי, מה עושים – רוצים לעשות סיכול ממוקד לראש ממשלה בעזרת השם, שהיה ושיהיה.

איתמר בן גביר: אתם לא פוגעים בנתניהו אלא בציבור הישראלי, והדמוקרטיה הישראלית לא תסלח לכם.

איתמר בן גביר: אתם אלה שמדברים ומצקצקים בלשון על דמוקרטיה ועל חוקי יסוד ועל זכויות אזרח ועל זכותו של אדם גם אם הוא נאשם.

איתמר בן גביר: בסופו של דבר הרי קרוב לוודאי שבנימין נתניהו ייצא זכאי לפחות מחלק גדול מהאישומים נגדו.

איתמר בן גביר: אבל תפרתם לו כתב אישום.

אלי אבידר: החלטת?

איתמר בן גביר: תן לשופטים להכריע.

איתמר בן גביר: אגב הוא קוטע אותי ואתה לא מעיר.

איתמר בן גביר: גם זה לא נעלם מעיניי.

איתמר בן גביר: חד משמעית – אתם רוצים לעשות עוול לציבור בישראל.

איתמר בן גביר: אתם רוצים לגרום לכך שפקיד יחליט את מי להצביע.

איתמר בן גביר: בואו נבטל את הבחירות.

איתמר בן גביר: הנה הכוח בידך אדוני יושב-ראש ועדת החוקה.

איתמר בן גביר: הכוח בידיכם.

איתמר בן גביר: תגמרו, תחסלו את הדמוקרטיה.

איתמר בן גביר: התפארת קודם שפסלת את בן ארי.

איתמר בן גביר: את ווליד טאהא לא פסלת.

איתמר בן גביר: את איימן עודה שאומר שצריך לרצוח חיילי צה"ל לא פסלת.

איתמר בן גביר: את בן ארי פסלת.

איתמר בן גביר: גם את נתניהו רוצה לפסול?

קריאות: - - -

איתמר בן גביר: מי שתומך ברצח חיילים אתה שותף שלו.

איתמר בן גביר: את מי שרוצה לזרוק הומואים מהגגות, להט"בים מהגגות אבל אתה ישבת איתו בממשלה.

איתמר בן גביר: חשוכים.

איתמר בן גביר: אנשים חשוכים אתם.

גלעד קריב: קריאה ראשונה.

גלעד קריב: האזנו בקשב לדבריך.

איתמר בן גביר: הפריעו לי.

ענבר בזק: בניגוד לזה שאתה לא מפריע לאף אחד אף פעם.

איתמר בן גביר: לא אמרת שאת רוצה לקחת לי את הילדים?

איתמר בן גביר: עוד מסתובבת כאן?

שלמה קרעי: היא הולכת הביתה.

גלעד קריב: תודה אדוני.

גלעד קריב: אני מודה לך שהזכרת את חלקי הגדול בפסילתם של חברי הכנסת לשעבר בן ארי, של בנצי גופשטיין מייסד להב"ה ושל ברוך מרזל מהתמודדות לכנסת.

איתמר בן גביר: והשותפות עם ווליד טאהא.

גלעד קריב: חבר הכנסת סימון דוידסון, בבקשה.

קריאות: - - -

אלי אבידר: הוא דואג ללהט"בים.

אמיר אוחנה: איתמר בן גביר אמר ללהט"בים אחים ואחיות שלי.

אמיר אוחנה: ווליד טאהא שאתם יושבים איתו בקואליציה אמר: סוטים.

אמיר אוחנה: את זה אתם מכשירים.

גלעד קריב: אחזור על הכללים.

גלעד קריב: יש הבדל בין קריאת ביניים לבין סיכול זכותו של חבר כנסת לדבר.

גלעד קריב: יותר מזה, הכלל הזה- - -

דסטה גדי יברקן: זה חל על כולם?

גלעד קריב: הכלל הזה חל במיוחד על כאלה שכבר דיברו, חבר הכנסת בן גביר.

גלעד קריב: חבר הכנסת דוידסון, בבקשה.

סימון דוידסון: תודה רבה, אדוני היושב-ראש.

סימון דוידסון: אני יושב בהרבה מאוד ועדות נוסף לוועדה הזאת בשנה האחרונה.

סימון דוידסון: אני שמח לראות את חברי הליכוד מגיעים לוועדה למרות שאלה שנמצאים פה הגיעו כל השנה אבל כ-80% מחברי הליכוד בכלל לא יודעים איפה בניין הוועדות.

סימון דוידסון: שייקחו לתשומת ליבם וגם שבפריימריז יסבירו לקהל בוחריהם איפה היו כל השנה.

שלמה קרעי: כמה פעמים?

שלמה קרעי: - - - -אפס.

סימון דוידסון: אספר לך משהו, אדון קרעי היקר.

סימון דוידסון: עד 2013 הייתי מצביע ליכוד, גם מאוד פעיל.

סימון דוידסון: אפשר לשאול את כל האנשים שמובילים את הסניף בנתניה.

סימון דוידסון: מה קרה למפלגה הזאת?

סימון דוידסון: מה קרה לכם בשנים האחרונות?

סימון דוידסון: איך אתם קמים בבוקר, מסתכלים במראה, מגיעים לכנסת וממשיכים יום-יום להסית, לפלג, לשקר, לקלל, להתנהג בצורה כה לא תרבותית כשכל עם ישראל מסתכל עליכם ואז אומר, ואפילו אתמול בטלוויזיה ראיתי בכמה תוכניות: בכנסת מתנהגים ככה – גם אנחנו נתנהג ככה.

סימון דוידסון: אחרי השנה שאני נמצא פה ומסתכל עליכם, כל האנשים שמתנהגים ככה – תתביישו לכם.

סימון דוידסון: אתם הדוגמה ההפוכה שצריכה להיות לכנסת ישראל.

סימון דוידסון: אתה צוחק אבל יודע שאני מסתכל בכל מילה.

סימון דוידסון: והיה יום אחד שהרגשתי גאווה בכנסת, לפני שבועיים.

סימון דוידסון: ב-02:30 בלילה כשהעברנו חוק רווחה לאנשים עם מוגבלויות.

סימון דוידסון: באותן דקות היו חיוכים, חיבוקים בין האנשים שהיו ב-02:30 בלילה והיה קיש והיה חיים כץ וגינזבורג וחברי יש עתיד וראיתי פעם אחת בכנסת שאפשר לעשות ביחד דברים מדהימים.

סימון דוידסון: אז חברי הליכוד, הצלחתם.

סימון דוידסון: בניתם מפלצת פוליטית מדהימה.

סימון דוידסון: איתמר בן גביר שמצליח- - -

איתמר בן גביר: חיילי צה"ל.

איתמר בן גביר: הם לא מפלצת.

איתמר בן גביר: אני מפלצת.

גלעד קריב: חבר הכנסת בן גביר, קריאה אחרונה.

קריאות: - - -

איתמר בן גביר: הוא מתייחס אליי.

גלעד קריב: מותר לו להתייחס אליך ולא תפריע יותר.

סימון דוידסון: חשוב לי שמי שצופה ויצפה בעתיד ויש פה בחירות יבין שמה שיצר את הדבר הזה זה הליכוד.

סימון דוידסון: וזה יתהפך עליכם.

סימון דוידסון: כאדם שגר במדינה ואכפת לו, מה שאתם עושים ומה שתעשו בחודשים האחרונים זה להרוס את הצביון של מדינת ישראל.

סימון דוידסון: זה מה שקורה בשטח.

שלמה קרעי: זה מה שעשיתם בשנה האחרונה.

סימון דוידסון: אתם גורמים רק נזק עתידי שיתה

סימון דוידסון: פך על כולנו, על כל אזרחי מדינת ישראל.

סימון דוידסון: תודה.

גלעד קריב: תודה חבר הכנסת דוידסון.

גלעד קריב: חבר הכנסת קרעי בבקשה.

אוסאמה סעדי: אדוני היושב-ראש, היינו פה קודם.

גלעד קריב: חבר הכנסת קרעי היה לפניך.

גלעד קריב: מכובדיי, כולם ידברו.

גלעד קריב: אני מתכוון להמשיך לפי סדר הישיבה שמשקף את ההגעה.

אוסאמה סעדי: הם הגיעו הרבה אחריי.

גלעד קריב: גם אתה מצטרף לאלה שטוענים שיש פה ניסיון לסתום פיות?

גלעד קריב: די נו.

גלעד קריב: בבקשה.

שלמה קרעי: תודה אדוני יושב-הראש.

שלמה קרעי: ראשית חברת הכנסת לסקי אני חושב שאת צריכה להתנצל בפני חבר כנסת אחד פה – לא אני – שהעלבת אותו.

גבי לסקי: אני מתנצלת על שאמרתי משהו לא במקום.

גבי לסקי: גם דיברתי בנימוס.

גבי לסקי: העלבתי את יו"ר האופוזיציה?

שלמה קרעי: ברח לך בסערת הרוחות דרך הארץ שלך.

שלמה קרעי: אדוני היושב-ראש, אני שמח על הדיון הזה כי הוא שירת הברבור של הבטלן שיושב פה משמאלי.

שלמה קרעי: זה שלא עשה פה שום דבר.

קריאות: זה בסדר.

גלעד קריב: אתם רק מבליטים את דבריו.

אלי אבידר: המקום היחיד שאתה יכול ללכת זה לכהנא.

אלי אבידר: כהניסט.

שלמה קרעי: תבין עד כמה האמת דוקרת וכואבת לו.

אלי אבידר: דבר על קרן וקסלר, תזכיר את אהוד ברק.

אלי אבידר: יש לך סנריו.

שלמה קרעי: אני שמח על הדיון הזה כי הוא שירת הברבור של הבטלן שיושב פה משמאלי.

אלי אבידר: אתה לא תיבחר בפריימריז.

שלמה קרעי: הוא לא נותן לי לדבר.

גלעד קריב: אקרא לו.

אלי אבידר: הוא לא ייבחר.

גלעד קריב: אלי, קריאה ראשונה.

אלי אבידר: אם לא תפסיק את הקללות שלו, זה לא ייגמר.

אלי אבידר: לא ניתן לו לדבר.

שלמה קרעי: לך תקשיב לעצמך.

גלעד קריב: סיימת את הנקודה – עבור לנקודה הבאה.

אלי אבידר: דיניין.

קריאות: זה חד צדדי?

גלעד קריב: בבקשה.

שלמה קרעי: אדוני היושב-ראש, אני שמח מאוד על הדיון ועל הדיניין.

אלי אבידר: הוא ממשיך.

גלעד קריב: אלי קריאה ראשונה.

שלמה קרעי: אני שמח על הדיון הזה כי הוא שירת הברבור של הבטלן שיושב פה משמאלי.

אלי אבידר: דיניין.

גלעד קריב: פעם אחרונה שאתה אומר את המילה הזאת.

שלמה קרעי: זה שיושב פה משמאלי הפגין ימים ולילות כנגד ממשלה נורווגית מנופחת והיה בעצמו שר נורווגי.

אלי אבידר: כואב להם עם ההפגנות.

גלעד קריב: אני אצטרך לבקש ממך לצאת.

קריאות: למה אתה לא עושה את זה?

גלעד קריב: שקט בבקשה.

גלעד קריב: תנו לו לדבר.

שלמה קרעי: זה שישב משמאלי עם כל החבורה שלו הצליח במוסר כפול להפגין כנגד כביכול מתוך אידיאולוגיה ומתוך ערכים והפך בעצמו לסמל השחיתות של הממשלה שקמה.

שלמה קרעי: שר נורווגי בלי תיק, כשיש נורווגי חבר כנסת שמחליף אותו כי אין לו זמן לעשות כלום וכי הוא שר בלי תיק.

שלמה קרעי: וחזר לכנסת- - -

אלי אבידר: - - -

גלעד קריב: אלי די.

גלעד קריב: הערה אחרונה עד שיצליח לדבר כי הוא לא מצליח לדבר.

שלמה קרעי: אדוני יושב-הראש, הסמל של השחיתות של הממשלה הזאת שהצליחה – סמל השחיתות של הממשלה הזאת שהצליחה במרמה והפרת אמונים לקום כאן, חזר לכנסת אחרי שהיה נורווגי בלי תיק וישב פה ארבעה חודשים כמו בטלן שלא הגיע כמעט לאף ועדה.

אלי אבידר: אתה ממשיך?

דסטה גדי יברקן: תוציא אותו.

דסטה גדי יברקן: לא ייאמן.

אמיר אוחנה: זו קריאה אחרונה שלו?

גלעד קריב: הערה אחרונה שלי אליך.

גלעד קריב: פעם הבאה אבקש ממך לצאת.

גלעד קריב: תן לו להשלים ונחזיר אותך אחרי עשר דקות.

דסטה גדי יברקן: למה אתה מתחנן?

דסטה גדי יברקן: אתה יכול לעשות את זה.

דסטה גדי יברקן: מי כמוני יודע.

גלעד קריב: גם כלפיך גיליתי סבלנות מעל ומעבר.

שלמה קרעי: האיש הזה שהבין שזה נגמר לו, שגם יושב-ראש המפלגה שלו זרק אותו, מבין שיש לו כאן יריב פוליטי גדול, עצום, ענק ממדים, שרואים במשפט שלו איך כל המוסר הכפול והצבוע הכול מתרסק להם במשפט, והוא מבין שבלי להסית אותו בדרך לא דמוקרטית הוא לא יכול לנצח אותו בקלפי.

גלעד קריב: מבקש שתחתור לעבר סיום.

שלמה קרעי: תן לי שתי דקות לדבר ברציפות.

שלמה קרעי: תודה.

שלמה קרעי: אתה אדוני יושב-הראש כתבת שהוועדה הזאת נמצאת בקומה 0.

שלמה קרעי: הזכרת לחברי הליכוד.

שלמה קרעי: אגב אדוני היושב-ראש, אם תצא למעלית הסמוכה תראה שהוועדה נמצאת בקומה 1, ומי האפסים?

שלמה קרעי: הם אלה שלא מסוגלים לנצח את היריב הפוליטי שלהם בקלפי ומביאים אותו לוועדת חוקה כדי לנצח בדרכים אנטי דמוקרטיות.

ענבר בזק: ניצחנו אותו שלוש פעמים.

שלמה קרעי: איך אין לכם בושה?

שלמה קרעי: אתם כבר בתוך מערכת בחירות ומנסים לשנות את כללי המשחק תוך כדי המשחק כי אתם לא מסוגלים עליו.

שלמה קרעי: נתניהו גדול עליכם בכמה מידות.

שלמה קרעי: אתם יודעים את זה.

ענבר בזק: הוא הפסיד ארבע פעמים.

שלמה קרעי: הבטלן שיושב פה לשמאלי יודע את זה טוב מכולם.

אלי אבידר: שנה העפנו אתכם.

אלי אבידר: זה מה שהוא יודע.

שלמה קרעי: הדמוקרטיה שלכם יותר גרועה מהדיקטטורה באיראן.

שלמה קרעי: כשאתם לא מסוגלים לנצח את היריב שלכם בקלפי בדיון כזה- - -

אלי אבידר: ניצחנו.

גבי לסקי: מתכחש למציאות.

גבי לסקי: תחזור למציאות.

גלעד קריב: חברי הכנסת לסקי ואבידר, יש פה אנשים שעוד לא דיברו.

גלעד קריב: אתם דיברתם.

גלעד קריב: אז גם אחרי שדיברתם תמשיכו?

גלעד קריב: הסתיים.

גלעד קריב: חבר הכנסת קרעי, קיבלת את שתי הדקות.

שלמה קרעי: לא נתת לי.

שלמה קרעי: הבטלן שיושב פה לשמאלי הפריע לי לכל אורך הדרך.

גבי לסקי: לא רוצים ועדת אתיקה כדי לאפשר לך להמשיך לדבר ככה.

גלעד קריב: סיימת.

שלמה קרעי: לא סיימת.

שלמה קרעי: נתת לו להפריע לי פעם אחר פעם.

גלעד קריב: משפט סיום.

שלמה קרעי: הדיון הזה המביש הזה שאתם חושבים שעושה לכם טוב לקמפיין הבחירות שלכם חוזר אליכם כבומרנג.

שלמה קרעי: הציבור מבין שאתם עלובים שלא מסוגלים לנצח יריב פוליטי ומנסים לסכל אותו באמצעים משפטיים.

גלעד קריב: תודה.

גלעד קריב: סיימת.

שלמה קרעי: ומה שהכי משמח שזה שיושב פה לשמאלי הולך הביתה.

אלי אבידר: - - - מס' 1 לטיפולי המרה.

שלמה קרעי: - - -

גלעד קריב: חבר הכנסת קרעי אתה בקריאה שנייה.

גלעד קריב: חבר הכנסת סעדי, בבקשה.

קריאות: - - -

אוסאמה סעדי: בוקר טוב אדוני היושב-ראש, חבריי חברי הכנסת.

אוסאמה סעדי: אני שנה בוועדת חוקה.

אוסאמה סעדי: האולם הזה אף פעם לא היה מלא.

אוסאמה סעדי: הייתי אני, מקלב, שמחה רוטמן, זהו.

אוסאמה סעדי: אני מדבר באופן קבוע.

אוסאמה סעדי: אבל פה יש פנים שאף פעם לא הגיעו לוועדת חוקה.

אוסאמה סעדי: עכשיו מדברים על דמוקרטיה ועל פיגוע בדמוקרטיה.

אוסאמה סעדי: חברי הדמוקרטיה בן גביר ושר המשפטים הקודם – פיגוע בדמוקרטיה?

אוסאמה סעדי: מה, שביבי היה לו נוח והיה אולמרט מועמד, עוד אין כתב אישום – כולכם הייתם בעד.

אוסאמה סעדי: קרן ברק אומרת מישהו.

אוסאמה סעדי: קוראים לו ביבי נתניהו, לא מישהו.

אוסאמה סעדי: אם ישמע שאמרת עליו מישהו את יודעת מה יעשה.

גלעד קריב: אמרת שאחד תמך, ביבי.

אוסאמה סעדי: אדוני היושב-ראש, צר לנו שהדיון הזה הוא מעט מדי, מאוחר מדי.

אוסאמה סעדי: אנחנו כבר שנה, אני וחבריי עם אלי אבידר וגבי ועם חברי אחמד טיבי מנסים ללחוץ על הממשלה, על ראש הממשלה החליפי, בועז, איפה הייתם שנה שלמה?

אוסאמה סעדי: בגלל שמישהי שמה וטו, אתם שמתם וטו על החוק הזה.

אוסאמה סעדי: ועכשיו אדוני היושב-ראש אתה בא, מנסה לקיים דיון אבל האמת שאין דיון כי אפילו אין הצעת חוק.

אוסאמה סעדי: יש לנו הצעת חוק שעולה היום לוועדת שרים.

אוסאמה סעדי: תביאו את זה.

אוסאמה סעדי: אמרנו לכם: יש לכם שישה קולות של המשותפת – תעבירו את זה.

איתמר בן גביר: תמיד יש להם שישה קולות.

אוסאמה סעדי: תשתוק.

איתמר בן גביר: אל תגיד לי לשתוק.

איתמר בן גביר: בסוריה תגיד לי לשתוק.

איתמר בן גביר: מחבל.

גלעד קריב: תצא מן האולם.

איתמר בן גביר: זה הפרצוף של השמאל?

אלי אבידר: תתבייש שקראת לו מחבל.

אוסאמה סעדי: לך, לך.

גלעד קריב: מבקש להוציא אותו.

אוסאמה סעדי: תחפף, תחפף, תחפף.

אוסאמה סעדי: קורא לי מחבל.

אוסאמה סעדי: יאללה לך.

אוסאמה סעדי: לך.

גלעד קריב: אוסאמה.

איתמר בן גביר: - - -

גלעד קריב: חבר הכנסת בן גביר אתה לא בזכות דיבור.

ענבר בזק: הנה עוד הוכחה למה אנשים שהואשמו כבר והורשעו על ידי בית משפט לא צריכים לשבת פה.

סימון דוידסון: אותה הצגה כל פעם.

סימון דוידסון: אותן מילים, אותה הצעה.

סימון דוידסון: (חבר הכנסת איתמר בן גביר יוצא מאולם הוועדה)

ענבר בזק: זה רק מחזק את מה שבן גביר אמר שמי שהורשע לא צריך לשבת פה.

סימון דוידסון: כנראה יש לו ראיון.

גלעד קריב: חבר הכנסת אוסאמה סעדי הוא חבר בוועדת החוקה.

גלעד קריב: שותף נאמן לעבודה יום-יומית כאן.

גלעד קריב: לא יישב פה חבר כנסת ויקרא לחבר כנסת אחר בתואר מחבל.

גלעד קריב: פשוט לא יקרה.

גלעד קריב: ובין אם יש לו עבר כזה או עבר אחר.

גלעד קריב: יקרא חבר כנסת אחד לעמיתו כאן בוועדה הזאת מחבל – ימצא עצמו מחוץ לחדר הוועדה.

גלעד קריב: מותר לפי התקנון, אסור – לא יהיה כאן באולם.

גלעד קריב: בבקשה, חבר הכנסת סעדי.

אוסאמה סעדי: בעניין היוזמה שלך אדוני היושב-ראש, הליכוד שכח שגם בעצמו כשהיו בוועדת הכנסת ובוועדות אחרות יזמו גם חוקים בעצמם.

אוסאמה סעדי: אז יש לך הסמכות אבל חבל שאנחנו מגיעים היום, כמה ימים לפני הפיזור ואנחנו צריכים לדון בחוק עקרוני כזה שאני חושב שבימים כתיקונם כולם היו מסכימים לחוק כזה כי זה הדבר הבסיסי, ההגיוני, המובן מאליו שראש ממשלה לא יכול להיות עם כתב אישום.

אוסאמה סעדי: אפילו על שר, מדברים על בית משפט עליון, אז בית משפט עליון כבר אמר את דברו עם הלכת פנחסי ודרעי ששר עם כתב אישום לא יכול להיות והוא מתפטר.

אוסאמה סעדי: חייב להתפטר ולא יכול להיות שר.

אוסאמה סעדי: אבל ראש ממשלה?

אוסאמה סעדי: כן.

אוסאמה סעדי: בטח שלא.

אוסאמה סעדי: העמדה העקרונית שלנו ברורה אבל חבל שאתם מגיעים היום ואנחנו כבר היינו צריכים חודשים מכבר אחרי החוק הזה.

גלעד קריב: תודה חבר הכנסת סעדי.

גלעד קריב: חבר הכנסת קיש, בבקשה.

גלעד קריב: כל מי שהגיע, ידבר.

יואב קיש: אנחנו היום בדיון תיאורטי כי אין שום מסמך לנגד עינינו על חוק הרדיפה.

יואב קיש: כחבר במפלגת עבודה הכישלון הברור של שרת התחבורה והטיקטוק מרב מיכאלי בנתב"ג ובכבישי ישראל עם שביתת אוטובוסים שברגע זה משתוללת – דברים שלא היו פה עשרות שנים - -

גלעד קריב: בהובלת ההסתדרות, תן להם את הקרדיט.

יואב קיש: אני לא יכול למנוע ממך לדבר אבל אשמח אם גם כדובר רגיל אוכל לסיים את דבריי.

גלעד קריב: מקבל.

יואב קיש: שביתת אוטובוסים משתוללת שעשרות שנים לא היתה פה במדינת ישראל ושיתוק התחבורה הציבורית, לכולם ברור הכישלון של השרה מיכאלי ואולי הדיונים היום זה לעשות קצת פייק ניוז וקצת פוקוס מהצד השני.

יואב קיש: ללא ספק מדובר פה בדיון תיאורטי.

יואב קיש: אין אפילו נוסח על שולחן הוועדה.

יואב קיש: דיון ציבורי שלא לומר פופוליסטי.

יואב קיש: שנה שלמה לא פעלתם בנושא כי היה לכם ברור שהחוק הזה פרסונלי, שמסוכן לדמוקרטיה, ורק כשהגיע הבחירות אז התעוררתם.

יואב קיש: אז עכשיו אפשר.

יואב קיש: אני לא רוצה לחיות בצפון קוריאה.

יואב קיש: אני רוצה לחיות במדינת ישראל מדינה יהודית דמוקרטית.

יואב קיש: המהלך הזה הוא מהלך ישיר של חקיקה – נסתכל במקרו – זו חקיקה שקוראת ביציאה לבחירות שמטרתה למנוע מנבחר הציבור של האופוזיציה שנהנה מתמיכה של מיליונים להחליף את הקואליציה.

יואב קיש: זה האירוע.

יואב קיש: בעיניי זה הזיה שלכבוד הוועדה הזאת הסכמת לערוך דיון תיאורטי.

יואב קיש: אני חושב שהיה לכולם ברור המשמעויות – עשיתם פה בכנסת בשנה האחרונה תקדימים מטורפים וריסקתם את הדמוקרטיה אז עכשיו אתם סוגרים את הרגל על האירוע, מהעברת שינויי תקנון בפגרה בכנסת – הדברים האלה לא נעשו.

יואב קיש: זה בחירה שלך כיושב-ראש הוועדה להוביל לביזיון הכנסת בעניין הזה.

יואב קיש: אבל אני מבין שצריכים זמן.

יואב קיש: אם כך אני מציע שכל נושא פיזור יידחה וניכנס לתהליך חקיקה מעמיק ורציני ויעלו כל השיקולים ולא דיון פופוליסטי בלי טיוטות, בלי כלום.

יואב קיש: בואו נראה מתי הדיון הזה יושלם ומה יקרה עם כל נושא הפיזור ובואו נראה את הכנסת מובילה מהלך – אתה אומר שאתם רוצים לחוקק.

יואב קיש: בעיניי זו הדרך היחידה ללכת למהלך שכזה.

יואב קיש: במהלך הזמן הזה נמצה ונעשה עם הזמן הזה הכי טוב שאנחנו יודעים.

יואב קיש: יש הרבה דברים שבגלל קוצר הזמן לא בהכרח אנו מספיקים.

יואב קיש: זה משהו שכנראה יכול לקרות.

יואב קיש: יש פה הצגה לתקשורת, בטח קודם כשהיו פה חברים שהתווכחו.

יואב קיש: לכבוד הכנסת ולכבוד הוועדה הזו ההצגה הזו מיותרת.

יואב קיש: היית אתה כיו"ר הוועדה צריך לעצור את הפארסה הזו.

יואב קיש: זה שאתה מוביל ונותן לזה יד, מראה לי בדיוק שגם אתה שותף למהלך הפופוליסטי והפגיעה הקשה לכנסת הזו וזה מזכיר לי את הדיון נדמה לי הראשון של הוועדה שישבתי בו שנערך עם הרבה בדיחות דעת בשעות הקטנות של הלילה ואולי כך הוועדה שלך תיזכר, כוועדה שיו"ר הוועדה מוביל בה מהלכים פופוליסטיים דורסניים לריסוק הדמוקרטיה הישראלית.

גלעד קריב: תודה חבר הכנסת קיש.

גלעד קריב: רק אומר במשפט אחד כיוון שהתייחסת לתפקידי, אני חושב שבהינתן העובדה שבמשמרת הקודמת מעמד הכנסת תחת שלטון נתניהו רוסק לחלוטין כגורם שמפקח על הרשות המבצעת, נקבעו פה בחקיקה סביב נושא הקורונה תקדימים הזויים לגבי צעדים ממשלתיים ללא כל פיקוח על הקורונה.

גלעד קריב: להערכתי הציבור שהסתכל על מה קרה פה בשנה האחרונה יזכור אחרת את ועדת החוקה, את הוועדה ששיקמה את מעמד הכנסת אחרי שאתם רמסתם אותו וקרעתם אותו לגזרים.

דסטה גדי יברקן: אני חולק עליך.

יואב קיש: אני מסכים איתך שהציבור יקבע.

יואב קיש: בוודאי אחרי החקיקה הזו, יעזור לנו להביא את ההישג הכי טוב שלנו בבחירות.

אלי אבידר: הפכתם את הכנסת לכנסת בדיעבד.

גלעד קריב: תודה.

גלעד קריב: לא בדיעבד.

גלעד קריב: לא קיימת.

אלי אבידר: יודע כמה נורווגים היו לך?

יואב קיש: 22 נורבגים.

יואב קיש: אחד גם היה בשבילך.

גלעד קריב: חבר הכנסת רז, בבקשה.

מוסי רז: תודה, אדוני היושב בראש.

מוסי רז: בחדר הזה יש שניים, חבר הכנסת אחמד טיבי ואני שהצבענו לפני יותר מעשרים שנה בעד חוק יסוד: הממשלה ותמיד אומרים לנו: למה שם לא מופיע שלא ייתכן שיהיה ראש ממשלה עם כתב אישום?

מוסי רז: הסיבה מאוד פשוטה.

מוסי רז: איש לא העלה על דעתו – הייתי בדיונים.

מוסי רז: גם בוועדה, גם במליאה.

מוסי רז: איש לא העלה על דעתו שיהיה מצב כזה וראש ממשלה לא יתפטר.

מוסי רז: זה לא דבר שקרה בעולם הדמוקרטי.

מוסי רז: תכף תגידו איטליה – נכון, יש דוגמה אחת שונה קצת אך היא קיימת וזה גם אצלנו, כשהגיע לאולמרט, הוא התפטר.

מוסי רז: אמרו שאין נוסחים על השולחן.

מוסי רז: יש שלושה.

מוסי רז: נכון שלא עברו טרומית, שהם שונים – אגב, הם נוגעים בבעיות שונות.

מוסי רז: אחד של חברתי חברת הכנסת גבי לסקי.

מוסי רז: היא אומרת: לא יטיל הנשיא על אדם שיש נגדו כתבי אישום – הרכבת ממשלה.

מוסי רז: זה נוסח יחסית מצומצם.

מוסי רז: יש נוסח של חבר הכנסת אלי אבידר שהוא יותר רחב.

מוסי רז: אומר: גם לא יטיל, וגם אי אפשר לבחור באי אמון קונסטרוקטיבי.

מוסי רז: זה מגביל יותר.

מוסי רז: עדיין יש שתי בעיות שהוא לא מטפל בהן – מה קורה אם מישהו אחר מרכיב בשבילו, ואת כל הנוסחים מקפלת ההצעה של הרשימה המשותפת, שאומרת: ראש ממשלה ברגע שהוגש נגדו כתב אישום, אינו ראש ממשלה יותר.

מוסי רז: איני זוכר אם בדיוק כך אמנם זו הכוונה.

מוסי רז: כלומר לא יטיל ואז מישהו לא ירכיב בשבילו וגם לא באי אמון קונסטרוקטיבי.

מוסי רז: את כל הדברים האלה אנחנו צריכים לבחון, אם אנו רוצים משהו כזה מקיף או יותר מצומצם.

מוסי רז: אני מביא בחשבון מאוד את הטיעון של חברי הכנסת של הליכוד שרובם יצאו, שאומרים שזה פוגע ברצון הבוחר.

מוסי רז: בעבר חשבתי כמוהם אבל המציאות מוכיחה בדיוק הפוך.

מוסי רז: הרי מה קרה – כשנתניהו אמר – על חקירות – שזה עלול לגרום לו להתנהג בצורה פרטית, זה היה נתניהו אחר מהיום.

מוסי רז: זה לא היה נתניהו שמסית נגד מערכת החוק, שמסית נגד המשטרה או למי שרוצה מילה יותר מתונה – תוקף אותם, לא מקבל את הכרעתם.

מוסי רז: זה היה נתניהו אחר לגמרי.

מוסי רז: המצב הזה הוביל אותו לשם.

מוסי רז: אבל לא על זה אני רוצה לדבר אלא על דבר אחר לגמרי.

מוסי רז: חבר הכנסת אוחנה, אם חוק כזה היה קיים בישראל, סביר להניח שהיום היתה ממשלה בראשות הליכוד משום ששר לא היה מתפצל והייתם יכולים ללכת עם בנט וכו', רק עם ראש ממשלה אחר.

מוסי רז: האם לדעתך הממשלה הזו מייצגת יותר את בוחרי הליכוד מאשר ממשלת ליכוד בראשות מישהו שאינו נתניהו?

מוסי רז: אנחנו יודעים בדיוק את התשובה.

אמיר אוחנה: החוק הזה פסול, לא משנה מי המועמד.

מיכל רוזין: אז למה נתניהו היה בעדו?

מיכל רוזין: אופוזיציה.

מוסי רז: דווקא העובדה שמותר לאדם עם כתבי אישום להרכיב ממשלה בחוק וגם בפסיקת בג"ץ היא זו שגרמה למפץ פוליטי שהלכו מהליכוד כאלה שהיו בו ועזבו את הימין- - -

אמיר אוחנה: הם לא עזבו בגלל כתב האישום.

אמיר אוחנה: זו גם לא הטענה שלהם.

מוסי רז: אני לא מתיימר לדבר בשם תקווה חדשה וגדעון סער, גם לא בשם אביגדור ליברמן וישראל ביתנו, או ימינה ונפתלי בנט.

אמיר אוחנה: ליברמן פעם אמר שלא יישב עם נתניהו בגלל כתב האישום?

אמיר אוחנה: הוא יגיד את זה?

אמיר אוחנה: כל כתבי האישום שהיה לו?

גלעד קריב: תן לו לסיים בבקשה.

מוסי רז: שמעתי אותו בפגוש את העיתונות.

מוסי רז: זה בערך מה שהוא אמר.

מוסי רז: דווקא זה שלא קיים איסור זו ההודאה שמעוותת את רצון הבוחר.

גלעד קריב: בבקשה.

דסטה גדי יברקן: אמרת שיש סדר הגעה.

גלעד קריב: כולם ידברו.

גלעד קריב: הכול בסדר.

דסטה גדי יברקן: זה המעט שאתה יכול לתת לנו.

אורי מקלב: תודה רבה אדוני היושב-ראש.

אורי מקלב: מעבר לכך שהדיון הוא עקר ואני חושב שראוי היה לשמוע את היועץ המשפטי של הוועדה- - -

גלעד קריב: קולו יישמע.

אורי מקלב: לפני זה.

גלעד קריב: כבר שנה שלמה אנחנו שומעים חברי כנסת ואז את היועץ המשפטי.

אורי מקלב: לא בהצעת חוק.

גלעד קריב: לא לשיטתי.

אורי מקלב: מעבר לזה, כאחד שהשתתף בשנה האחרונה בוועדה, היינו חלוקים בהרבה דברים אבל עשית מאמץ שתהיה מכובדות לוועדה הזאת.

אורי מקלב: בסוף אתה שופך את הדלי והופך את הוועדה הזאת לפופוליסטית, לזילות בוועדה, שאתה מקיים דיון עקר כזה.

אורי מקלב: הדיון הזה והבא, שאמור להיות מחר, פיזור הכנסת, בוועדת הכנסת.

אורי מקלב: אתה אומר דיון עקרוני בדברי הפתיחה שלך.

אורי מקלב: עיקרון – בעת הזו אתה רוצה לקיים דיון האם ראש ממשלה שמואשם יכול להמשיך או לא.

אורי מקלב: וזה לומר לנו שזה דיון עקרוני.

אורי מקלב: ממה אתם פוחדים?

מיכל רוזין: מאובדן הדמוקרטיה הישראלית.

אופיר כץ: החוק הזה הורג את הדמוקרטיה.

אמיר אוחנה: ממפלגה שלא עוברת את אחוז החסימה הם רוצים לפסול את מי שנהנה מהתמיכה הציבורית הרחבה ביותר.

מירי רגב: - - -

מיכל רוזין: אתם מתהפכים כמו סטייק.

מיכל רוזין: אנחנו יציבים.

מירי רגב: את?

גלעד קריב: חברות הכנסת רוזין ורגב, קריאה ראשונה.

אורי מקלב: מעבר לשאלה הפרסונלי או לא פרסונלי, הרי הייתם צריכים להסכים לדבר כזה שראש ממשלה מואשם יעמוד – הרי יש רשימה אחת, מפלגת הליכוד, שמקבלת בסקרים והיא הגדולה – שאין לכם קושי להתמודד איתה.

אורי מקלב: הרי כל הכישלונות של הממשלה אני מניח שהאופוזיציה של היום תשקף, את זה.

אורי מקלב: מה תוכלו לומר מנגד?

אורי מקלב: על מפלגה שראש ממשלה מואשם – אין לכם יותר מזה.

אורי מקלב: לומר שראש ממשלה שלכם, ניהלתם את המדינה טוב יותר מבחינה ביטחונית, כלכלית?

סימון דוידסון: ברור שכן.

סימון דוידסון: ברור שכן.

קרן ברק: אז תבקש אישור מזה מהציבור.

סימון דוידסון: זה מה שאנחנו עושים בלית ברירה.

קרן ברק: אתם עושים ההפך.

אורי מקלב: שיעמוד ראש ממשלה שיש בו אשמה, יש לי סיבה לתקוף את מפלגת הליכוד, את האופוזיציה.

אורי מקלב: על מה יש לי?

אורי מקלב: הכול עשו טוב מאתנו.

אורי מקלב: אבל אתם יודעים את האמת שגם זה לא יעזור לכם.

אורי מקלב: אתם יודעים שראש הממשלה מואשם על זה שהוא במירכאות גדל בסקרים.

אורי מקלב: אני לא מדבר על מה שקורה בבית המשפט.

אורי מקלב: האיפכא מסת

אורי מקלב: ברא – נמצא פה אלי אבידר, אפילו ידידי כשאמר שלא יתמודד בפעם הבאה – עומד בראש מפלגה אדם שנמצא בשיבר של המדינה.

אורי מקלב: שנגוע ב-32 ניגודי אינטרסים.

אורי מקלב: אין שטח במדינה שהאדם הזה לא נגוע, הוא ושני בניו ובתו ומחותנו.

אורי מקלב: מפלגה שהיא פשע מאורגן.

גלעד קריב: סליחה.

גלעד קריב: חבר הכנסת מקלב, מספיק.

אורי מקלב: 20 מבכיריה, כולל שרים וסגני שרים הואשמו ויושבים בכלא וחלקם מתנהל משפט.

ענבר בזק: גם ראש המפלגה שלך להזכירך.

אלי אבידר: חבר הכנסת מקלב, אתה לא היית משאיר ראש ישיבה עם כתב אישום גם אם הוא מאוד פופולרי.

אורי מקלב: אתה שנה שלמה צועק – תראה באיזו מפלגה התמודדת.

אורי מקלב: אין חוק במדינת ישראל- - -

גלעד קריב: יש חוק.

גלעד קריב: אדם עם כתב אישום לא יכול.

אורי מקלב: שיועץ משפטי החליט בסוף לא להגיש נגדו כתב אישום שהיום יודעים בדיוק למה כלה נכנסת לחופה זה בסדר.

אורי מקלב: אבל כשראש ממשלה מואשם, זה מה שלא בסדר?

אלי אבידר: הגישו כתב אישום.

אורי מקלב: 32.

אורי מקלב: זה מצריך חוק.

גלעד קריב: חבר הכנסת מקלב.

גלעד קריב: חברת הכנסת בזק, בבקשה.

ענבר בזק: קודם כל אני רוצה לפתוח ולומר שהלוואי שלא היה צריך את הדיון הזה והלוואי שלא היה החוק הזה.

ענבר בזק: כי במדינה מתוקנת אדם שמואשם בעבירות כל כך חמורות פשוט קם ומתפטר ויש לנו בכנסת דוגמאות גם מהסיעה שלך חבר הכנסת מקלב, שאנשים בתוך תהליך משפטי הבינו שהם לא יכולים להישאר בכנסת ישראל.

אורי מקלב: ממש לא.

ענבר בזק: כנסת ישראל לא יכולה להמשיך להיות מקום מפלט לעבריינים ולמורשעים.

ענבר בזק: אנחנו נבחרי הציבור שהציבור נושא את עיניו ואנחנו צריכים להיות מופת של- - -

מירי רגב: - - -

גלעד קריב: את בקריאה ראשונה.

גלעד קריב: מספיק.

ענבר בזק: אנחנו צריכים להיות מופת של היושרה הציבורית ולא ייתכן שאנשים שנמצאים בהליכים משפטיים כה מתקדמים ימשיכו להחזיק את המדינה הזאת בשבי.

ענבר בזק: במדינות מתוקנות אדם היה קם ומתפטר.

ענבר בזק: הסיפור הוא בכלל לא ביבי או לא ביבי.

מירי רגב: - - -

גלעד קריב: חברת הכנסת רגב.

דסטה גדי יברקן: עשר שנים זה מה שאתם עושים.

ענבר בזק: יש פה חברי כנסת שפעם ראשונה אני רואה אותם פה בוועדה.

ענבר בזק: הם כנראה לא מכירים את סגנון הדיבור פה.

ענבר בזק: בוועדה הזאת נותנים לאנשים לסיים לדבר.

ענבר בזק: כיוון שאתם פה פעם ראשונה אתם כנראה לא מכירים את זה שבוועדה הזאת יש תרבות דיבור.

ענבר בזק: אבקש מכם לתת לי להשלים.

ענבר בזק: אני פה חברת ועדה שנה.

ענבר בזק: יש פה אנשים שאני רואה פעם ראשונה ומרגע שנכנסו לחדר לא נותנים לי להשלים את דבריי.

ענבר בזק: חברת הכנסת רגב, פעם ראשונה שאני רואה אותך פה בדיון בוועדה.

מירי רגב: - - -

גלעד קריב: חברת הכנסת רגב.

ענבר בזק: הסיפור פה הוא אזרחי מדינת ישראל.

ענבר בזק: חצי מדינה שעמדה פה בצמתים שנה שלמה בשמש הקופחת ובגשם השוטף ודרשה מאתנו, הדרישה המרכזית שלה היתה להוציא את המושחתים מהכנסת.

ענבר בזק: זו היתה הדרישה של מחנה השינוי.

ענבר בזק: אחת הדרישות המרכזיות היו להוציא את המושחתים ואת העבריינים מכנסת ישראל וזו החובה שלנו כנבחרי ציבור לציבור הבוחרים שלנו.

ענבר בזק: צודק חבר הכנסת אבידר שהיה צריך להעביר את החוק הזה מזמן.

ענבר בזק: רצוי שהיינו מעבירים את זה בתחילת הכהונה.

דסטה גדי יברקן: למה לא?

ענבר בזק: כל פעם שיקטעו אותי אתחיל את המשפט שוב.

ענבר בזק: אבקש מהיושב-ראש שייתן לי.

ענבר בזק: אנשים שלא מכבדים את זה שישבתי פה וחיכיתי לזמני.

ענבר בזק: היה צורך להעביר את החוק הזה מזמן.

ענבר בזק: לצערי היו גורמים בקואליציה שמנעו את זה אבל זו עדיין חובתנו לציבור הבוחרים שלנו.

ענבר בזק: הם בחרו בנו ואחת הדרישות המרכזיות של מחאת הצמתים היתה לנקות את כנסת ישראל ממושחתים ומעבריינים ולכן אני חושבת, למרות שזה לא אופטימלי לעשות את זה עכשיו בשבוע של פיזור הכנסת – זו מחויבותנו לבוחר.

ענבר בזק: נעשה ככל יכולתנו לעמוד בה.

ענבר בזק: תודה.

גלעד קריב: תודה.

גלעד קריב: חבר הכנסת טיבי, בבקשה.

אחמד טיבי: תודה רבה.

אחמד טיבי: מכובדי היושב-ראש, החוק קובע וגם פסיקת בג"ץ ששר שיש נגדו כתב אישום, לא יכול להמשיך לכהן.

קרן ברק: אין חוק כזה.

גלעד קריב: יש הלכה פסוקה.

קרן ברק: מה החוק קובע?

אחמד טיבי: פסיקת בג"ץ.

אחמד טיבי: הלכת פנחסי.

אחמד טיבי: כלומר אם כתב האישום נגד בנימין נתניהו היה כפי שהיה שר אוצר, היה נאלץ מייד להתפטר מתפקידו.

אחמד טיבי: רצה הגורם והוא היה ראש ממשלה כשהדברים התרחשו.

אחמד טיבי: היה מצופה מבג"ץ לנהוג אחרת, לפי ההחלטה לגבי פנחסי ושרים.

אחמד טיבי: אבל יכול להיות שהמורא של הדיניין הכריע את בג"ץ והתקבלה החלטה ששונה מדעתי ודעת רבים.

אחמד טיבי: כאשר אולמרט היו דיבורים בתקשורת לגביו – לא כתב אישום.

אחמד טיבי: נתניהו עצמו דרש ממנו להתפטר ואמר: אי אפשר לנהל כך מדינה וכל הנימוקים שהוזכרו אז.

אחמד טיבי: אז מה שנכון לגבי אולמרט אז לפי נתניהו, נכון לגבי נתניהו עכשיו לפי נתניהו של אז.

אחמד טיבי: זה אחת.

אחמד טיבי: שתיים, אנחנו ברשימה המשותפת הגשנו את החוק הזה מייד עם כינון הכנסת הזאת ה-24.

אחמד טיבי: חברי אוסאמה סעדי גם שותף לאלי אבידר בהצגת החוק שלו, וניסינו לקדם זאת משך כל הקדנציה.

אחמד טיבי: מי שבלם התקדמות החוק שלנו וגם של אלי אבידר זה הקואליציה, כי בתוך הקואליציה היו אנשים שפזלו לליכוד.

אחמד טיבי: הם חשבו על העתיד הפוליטי שלהם – אני מתכוון לאילת שקד – ובלמו את החוק.

אחמד טיבי: גם נפתלי בנט בלם את החוק.

אחמד טיבי: הוא הטיל וטו על העלאתו לוועדת שרים.

אחמד טיבי: רק השבוע הוא הסיר את הווטו כי הודיע שלא יכהן כראש ממשלה.

אחמד טיבי: לכן אני חושב שבמקומות אחרים בעולם שישראל מנסה להידמות להם באירופה למשל, אם ראש ממשלה דורס חתולה במעבר חצייה, הוא מתפטר.

אחמד טיבי: לוקח אחריות ומתפטר.

אחמד טיבי: בהולנד או בדנמרק אני מעריך שכך היה קורה.

אחמד טיבי: לגבי שלושה כתבי אישום ביפן התוצאה היתה אחרת.

אחמד טיבי: לא מוביל לשם.

אחמד טיבי: מה שנהוג ביפן ובדנמרק, ויש מה שנהוג כאן.

גלעד קריב: אשרינו שאנחנו לא ביפן במובן הזה.

גלעד קריב: מבלי לפגוע באומה היפנית.

אחמד טיבי: בהקשר הזה בלבד.

אחמד טיבי: לכן בנימין נתניהו ימשיך להוביל את הציבור לבחירות אחרי בחירות אחרי בחירות.

אחמד טיבי: אנחנו ממשיכים לנסות לבלום אותו בחירות אחרי בחירות אחרי בחירות כפי שעשינו 4 פעמים.

אחמד טיבי: אני חושב שהדיון הזה מאוחר מדי וחבל ושהחוק הזה היה צריך להתקבל בכנסת באופן דמוקרטי על ידי רוב ומיעוט, אבל חשוב שהדברים ייאמרו.

אחמד טיבי: הקואליציה אשמה שהחוק הזה לא התקדם, נקודה.

גלעד קריב: תודה אדוני.

גלעד קריב: מכובדי חבר הכנסת מקלב, אני מעדכן אותך שבזמן שאנחנו כאן באולם לשכתך הודיעה שיושב-ראש הוועדה מסרב לאפשר ליועץ המשפטי להשמיע את עמדתו.

גלעד קריב: כיוון שאני יודע שאתה איש אמת, אני רוצה שתסביר ללשכתך מה שנאמר על ידי היושב-ראש כדי שלא תצא תקלה.

אורי מקלב: אני חשבתי שהיועץ המשפטי צריך לפתוח את הדיון.

אורי מקלב: אתה סירבת.

גלעד קריב: זה שלא קיבלתי את עמדתך לגבי סדר הדברים, מכאן לגזור שהיושב-ראש סירב לשמוע את עמדת היועץ המשפטי זה קצת פרשנות על דרך הדרש ולא על הפשט.

גלעד קריב: כשכבודו יישב כאן כיושב-ראש אני מבטיח לכבד את סדרי הדיון שיקבע.

אורי מקלב: אעביר קורס ליועצי התקשורת שלך איך עושים את זה.

גלעד קריב: יועצי התקשורת שלי יודעים.

גלעד קריב: לכן הם דואגים שאומר את הדברים כדי שיהיה ברור מה אמר היושב-ראש.

גלעד קריב: חברת הכנסת ברק, בבקשה.

קטי קטרין שטרית: אגב גלעד ציינת שאנחנו לא מגיעים לוועדות.

קטי קטרין שטרית: אני שיאנית.

גלעד קריב: אני דיברתי על החדר הזה.

קטי קטרין שטרית: אתה צריך להיות חבר בוועדה כדי להיות בה ואתם פסלתם אותנו מלהיות בוועדות.

גלעד קריב: בבקשה חברת הכנסת ברק.

קרן ברק: חבל שחבר הכנסת טיבי הלך כי הוא דיבר על הלכת פנחסי, ויש הבדל גדול בין שרים בממשלה שיש רבים כאלה לבין ראש ממשלה שיש אחד כזה.

קרן ברק: זה לא דומה לזה.

קרן ברק: שר שמתפטר זה לא מוביל לחילופי שלטון.

אמיר אוחנה: גם אפשר לומר שפסק הדין שגוי.

קרן ברק: נכון, וגם בזה יש לטפל.

קרן ברק: גם זה דיון שיש לעשות.

קרן ברק: זה דיון עומק.

קרן ברק: יש להבין איזה השלכות זה מביא.

קרן ברק: זה במדינה דמוקרטית משהו שצריך לעשות.

קרן ברק: בנוסף, כששר מתפטר, לא כל הממשלה מוחלפת.

קרן ברק: זה לא מביא לחילופי שלטון.

קרן ברק: זה שונה לחלוטין.

קרן ברק: לכן אי אפשר לדון בזה בכפיפה אחת.

קרן ברק: זה לא רלוונטי וכדאי להוציא את זה מהלקסיקון של השיח הזה.

קרן ברק: יש לי לשאול את הייעוץ המשפטי – באילו מדינות קיים חוק שבו מי שמוגש נגדו כתב אישום באמת נדרש להתפטר?

קרן ברק: כאלה מדינות קיימות?

קרן ברק: זה משהו שחשוב לשמוע אותו בתחילת הדיון ולא בסיומו להלכי דיון נכונים, שנבין היכן אנו רוצים לחיות.

קרן ברק: בנוסף, חברים כמונו – טובים יותר, טובים פחות – ישבו בזמנו על החוק הזה ודנו לא משהו אינסטנט כמו שאתם מנסים לעשות כאן עכשיו.

קרן ברק: שעות ארוכות, אנשים רציניים, מכל קצות הקשת הפוליטיות.

קרן ברק: כמו שאתה אוהב לקיים פה דיוני עומק, החליטו פה שאיך שהחוק צריך להיכתב זה בדיוק כפי שנכתב, וזה לא קרה סתם.

קרן ברק: זה קרה כי חשבו כבר אז שיכולה להיות סיטואציה שבה באמת – הרי אנחנו חיים בעולם פוליטי.

קרן ברק: לא מדובר בנהג אוטובוס או בגננת או במורה.

קרן ברק: מדובר בעולם פוליטי שתמיד האופוזיציה תרצה להפיל את הקואליציה.

קרן ברק: שתמיד הקואליציה תתנגח עם האופוזיציה.

קרן ברק: תמיד מפלגות יתנגדו אחת לשנייה.

קרן ברק: אגב זה יכול להיות אפילו פנים מפלגתי.

קרן ברק: אנשים רוצים כאן להחליף אחד את השני בכל רגע נתון.

קרן ברק: לכן בכזה אירוע שבו יש אנשים שמעוניינים בחילופי שלטון כמו בשלטון מקומי או כמו כאן בבניין הזה, אתה צריך להיות מאוד-מאוד זהיר באירוע הזה בסוגים של תפירת תיקים או של האשמות.

קרן ברק: לכן האיזון שקבעו אז היה כזה לא שברגע כתב האישום אתה עושה חילופי שלטון ומפיל ממשלה, כי פה מדובר בראש ממשלה שהוא אחד; אתה רק בסוף, כשכתב אישום חלוט, כי יש לו חזקת החפות וכי לקחת את כל השיקולים האלה שיש אינטרסים פוליטיים.

קרן ברק: במקום הזה דווקא בעת הזו שבה כולנו נחשפים שזה אירוע נדיר לאיך חקירות נתניהו התרחשו, שמו זרקור – יש הרבה חקירות שמתנהלות.

קרן ברק: פה שמו זרקור על מאחורי הקלעים של האירוע הזה.

קרן ברק: באירוע הזה ראינו שבניגוד לחוק יסוד לא ניתנה הוראה לפתיחה בחקירה כפי שהיה צריך להינתן.

קרן ברק: באירוע כזה כל הסיפור של עדי מדינה נשעה בחצי חטא לטעמי אם לא בחטא מלא.

קרן ברק: זה אירוע מכונן.

קרן ברק: ודווקא באירוע כזה שבו אנו רואים כבר הרבה מאוד זמן, כבר עשרה עדים, שרבים מהטענות נחלשות או מקועקעות לחלוטין כל אחד לפי טעמו, דווקא אירוע כזה צריך לחזק את זה שאי אפשר בשלב כזה – כי בגלל כתבי האישום אנחנו לא בממשלה.

קרן ברק: בגלל ההפגנות אנחנו לא בממשלה ועכשיו אנחנו רואים איך זה מתמסמס.

גלעד קריב: נא לסיים.

קרן ברק: משפט אחרון וזה לסימון ידידי.

קרן ברק: אתם בקואליציה.

קרן ברק: אחרי שנה שבה אתם אומרים שיש לכם כל כך הרבה הישגים, בואו לציבור.

קרן ברק: תגידו: זה ההישגים שלנו – תבחרו בנו בגלל ההישגים שלנו.

קרן ברק: לא בגלל שאנחנו מנסים להוריד את המתחרה הכי גדול שלנו בדרכים לא דמוקרטיות.

קרן ברק: זו מרכולתנו, תבחרו בנו בגלל מה שעשינו – לא כי אנו פוחדים ממי שעומד מולנו.

סימון דוידסון: זה בהחלט מה שנעשה.

קרן ברק: אתה מוריד את המתחרה הכי גדול.

קרן ברק: זה לא נקרא דמוקרטי.

קרן ברק: לך לקלפי יא אמיץ.

סימון דוידסון: לא היית רוצה שהגננת של הבת שלך תהיה עם כתב אישום.

קטי קטרין שטרית: מה עשית בשביל זה, סימון?

קטי קטרין שטרית: מה הוא עשה לחסרי הישע?

קטי קטרין שטרית: יש החוק של אופיר כץ.

קטי קטרין שטרית: עכשיו היה צריך לעבור.

קטי קטרין שטרית: נכון או לא?

גלעד קריב: חברת הכנסת שטרית.

קטי קטרין שטרית: תביאו את זה היום.

קטי קטרין שטרית: חברי הישע מחכים לחוק הזה.

גלעד קריב: קריאה ראשונה.

קטי קטרין שטרית: כל הדרך שמעתי את חבר הכנסת אבידר.

קטי קטרין שטרית: לא קראו לו שום קריאה.

קטי קטרין שטרית: יש איפה ואיפה?

קטי קטרין שטרית: לא ידעתי.

קטי קטרין שטרית: אני צוחקת.

גלעד קריב: יש חברי כנסת שמחכים.

קטי קטרין שטרית: בגלל המחטף של הישיבה היום.

קטי קטרין שטרית: הייתי צריכה לשנות את הלו"ז.

גלעד קריב: הכול אצלכם מחטף.

גלעד קריב: גם סמכותו של היושב-ראש לקבוע דיונים זה מחטף הכול בסדר.

גלעד קריב: חבר הכנסת גינזבורג.

איתן גינזבורג: אדוני היושב-ראש, הקשבתי קשב רב לחברי הכנסת שדיברו פה היום ונדהמתי מהצביעות שנשמעה על שבירת כללי משחק, על פגיעה בחוקי יסוד.

איתן גינזבורג: כאילו אנו לא זוכרים מי היה זה שביטל בחירות ופיזר כנסת 29 יום אחרי שנבחרה.

איתן גינזבורג: אלה שניסו תוך כדי בחירות, שבוע לפני בחירות לחוקק את חוק המצלמות כדי לשנות את כל השיטה.

איתן גינזבורג: את אלה שכל הזמן ניסו לחוקק את החוקים הצרפתיים.

קטי קטרין שטרית: הם היו בחניון, בפיזור.

איתן גינזבורג: החבר'ה שלנו, החבר'ה שלכם.

קטי קטרין שטרית: גם קיבלו מינויים.

קטי קטרין שטרית: זה לא שחיתות.

איתן גינזבורג: החוק מעולם לא העלה על דעתו שאדם שהוגש נגדו כתב אישום ימשיך ויכהן.

איתן גינזבורג: היו על זה הרבה דיונים.

איתן גינזבורג: כשהתגבשו נגדו ראיות על עבירות פליליות, עד היום כל מי שהתגבשו נגדו ראיות כאלה ואחרות פינה מקומו ואחר כך התמודד בבית משפט.

איתן גינזבורג: היו כאלה שחזרו והיו שלא.

אמיר אוחנה: המחוקק דן בזה.

אמיר אוחנה: טומי לפיד אמר שזו סכנה לדמוקרטיה.

איתן גינזבורג: אמרתי שדנו בזה.

אמיר אוחנה: אמרת שלא העלה על דעתו.

אמיר אוחנה: העלו על דעתם ושללו את זה בצדק.

איתן גינזבורג: פעם התפטרו הרבה פחות ממה שקיים כיום.

איתן גינזבורג: פשוט התפטרו מתפקידם.

איתן גינזבורג: הבושה הציבורית, ערכים שאנשים הציבו בפני הציבור שלטו ולא היו צריכים חוקים.

איתן גינזבורג: לא היה כל דבר חוקי או לא חוקי, פלילי או לא פלילי.

איתן גינזבורג: יש דברים שהם פשוט ערכיים.

איתן גינזבורג: כשהיה פה הנשיא המנוח ויצמן- - -

אמיר אוחנה: תן לציבור להחליט.

איתן גינזבורג: שטעמו שאולי קיבל ממישהו כמה עשרות אלפי שקלים הוא קם ועזב את תפקידו.

איתן גינזבורג: לא מדובר בראש ממשלה לכהן אלא אדם שנבחר לכנסת, יכול להיבחר לכנסת אבל לא יכול לעמוד בראש הרשות המבצעת כי לא ראוי שיכהן בראש הרשות המבצעת מי שחשוד בפלילים.

איתן גינזבורג: מי שאמון על מוסדות השלטון במדינה לא יכול לשבת שם.

איתן גינזבורג: יש לו תמיכה בכנסת – הוא ייצג את הבוחרים שלו בכנסת.

איתן גינזבורג: ייצא זכאי – יוכל להיבחר לממשלה.

איתן גינזבורג: ולא מדובר על הדחת ראש ממשלה אלא לכתחילה האם חבר כנסת שנבחר על ידי הציבור יכול להתמנות ולהיבחר על ידי הכנסת להיות ראש ממשלה.

איתן גינזבורג: זה בדיוק האיזון שהכנסת צריכה לעשות כי יש הבדל בין להיות אחד מ-120 נבחרים לבין להיות ראשון בין שווים ברשות המבצעת שאמונה על כל מוסדות השלטון ועל כל מה שקורה במדינה הזאת.

איתן גינזבורג: יש הבדל רחב.

איתן גינזבורג: יש הרבה מאוד טעם וצריך לחשוב על זה לעומק האם ראש ממשלה שתוך כדי כהונתו מחליטים להגיש נגדו כתב אישום האם צריך להמשיך בתפקידו או לא.

איתן גינזבורג: החוק מדבר על זה מפורשות ועל זה דיבר חבר הכנסת אוחנה אבל האם חבר כנסת שהגישו נגדו כתב אישום יכול להרכיב ממשלה על זה לא דיברו בוועדת חוקה הקודמת.

מירי רגב: זה אותו דבר.

איתן גינזבורג: זה לא אותו דבר.

איתן גינזבורג: אם את לא מבינה מה ההבדל כדאי שתלכי ללמוד קצת.

קטי קטרין שטרית: התחלנו עם ההתנשאות.

איתן גינזבורג: אנחנו מדברים על מצב שבו היום אדם לא יכול להרכיב ממשלה.

איתן גינזבורג: לא נמצא בתפקיד.

איתן גינזבורג: לא מפילים פה שלטון.

איתן גינזבורג: כל חברי הכנסת מסיעתו יכולים להטיל עליו את הסמכות להרכיב ממשלה.

איתן גינזבורג: לכן אני לא יכול לצפות למשהו אחר מאותה מפלגה שפיזרה כנסת, שהלכה לבחירות פעם אחר פעם, שלא אפשרה להעביר את המנדט למועמד שכנגד מתוך החשש להקים ממשלה אז ברחו מבני גנץ, הלכו ופיזרו את הכנסת.

איתן גינזבורג: מי שיצר את תיאוריית הכאוס בכנסת היה מי שפיזר אותה בכנסת ה-21 ולא מי שהיום מנסה להציל את הדמוקרטיה.

איתן גינזבורג: תודה רבה.

גלעד קריב: תודה אדוני חבר הכנסת גינזבורג.

גלעד קריב: חבר הכנסת יברקן.

גלעד קריב: הישיבה הבאה תתחיל ב-11:30 כדי לאפשר לכולם לדבר.

גלעד קריב: דעת כולם חשובה ומכובדת.

גלעד קריב: בבקשה.

דסטה גדי יברקן: בוקר טוב, אדוני היושב-ראש, אני חושב ששווה לחשוב על המהות.

דסטה גדי יברקן: המהות אפשר לעסוק בה בצורה רצינית יום וליל ולהגיע להחלטה לכאן או לכאן.

דסטה גדי יברקן: אני שם את זה בצד לרגע, אמנם המהות זה הסיפור.

דסטה גדי יברקן: איך אמר חבר הכנסת לשעבר כבל – זה הפרוצדורה.

דסטה גדי יברקן: גם אתה בתוך תוכך, גם חברי הקואליציה יודעים ואתה יודע היטב שאתה עושה דבר בזוי ולא נכון.

דסטה גדי יברקן: אתם יודעים שאתם משוכנעים.

דסטה גדי יברקן: איך אתה יודע שזה דבר בזוי – אפילו לא נתת לחברי הוועדה לשמוע ראשון הדוברים את היועץ המשפטי של הוועדה.

דסטה גדי יברקן: זה חוק שבא לשנות סדרי שלטון.

דסטה גדי יברקן: אני לא חושב שהיה לך חוק כה נפיץ וחשוב שהגיע לפתחה של הוועדה, דבר שמניע את הפוליטיקה הישראלית אולי בעשר השנים האחרונות, ואתה לא נותן לנו להקשיב, לחברי הכנסת, מה עמדת היועץ המשפטי.

גלעד קריב: זה פשוט לא נכון.

גלעד קריב: חבל, תישאר כאן – תשמע את עמדת הייעוץ המשפטי.

דסטה גדי יברקן: אני רוצה להביע את דעתי.

דסטה גדי יברקן: היועץ המשפטי של הוועדה הוא גם שלי.

דסטה גדי יברקן: אז תן לי לשמוע מה הוא חושב.

דסטה גדי יברקן: לא בסוף לפני ההצבעה.

גלעד קריב: אין הצבעה.

דסטה גדי יברקן: אני רוצה לחשוב.

גלעד קריב: מצוין.

גלעד קריב: אין בעיה.

דסטה גדי יברקן: אתה מנהל את הוועדה בצורה דורסנית.

דסטה גדי יברקן: אפילו לחברי הכנסת אתה לא מאפשר לשמוע את עמדת הייעוץ המשפטי.

גלעד קריב: כיוון שזה מה שמעסיק אותך- - -

דסטה גדי יברקן: לא רק.

גלעד קריב: זה עניין של פרוצדורה ונהוג להשיב לעניין של פרוצדורה.

גלעד קריב: אל"ף, אין כאן כל שינוי מהמתכונת שאני נוהג בה שנה.

גלעד קריב: אתה יכול לחשוב שהמתכונת הזאת לא מוצלחת.

גלעד קריב: אתה יכול לחשוב שטוב להשתמש בה בחוקים מסוימים ולא בדיונים אחרים.

גלעד קריב: אני נהגתי כאן לאורך כל השנה שהראשונים שהמדברים הם חברי כנסת כי זה מהות הוועדה ואז היועץ המשפטי התייחס.

גלעד קריב: יש לי הצעה בשבילך.

גלעד קריב: הרי הודעתי בתחילת הדיון שהיועץ המשפטי ודאי שידבר.

גלעד קריב: אם מאוד חשוב לך לומר את דבריך אחרי דבריו, תוותר כרגע על השמעת הדברים ואפנה אליך אחרי שהיועץ המשפטי ידבר.

גלעד קריב: אני לא כופה על חברי כנסת לדבר לפני הייעוץ המשפטי אבל הנוהג שלי בוועדה הוא שאני קודם כל פונה לחברי כנסת.

גלעד קריב: אם יש פה חבר כנסת שמוותר כרגע על זכות הדיבור שלו ורוצה להשמיע דבריו בסוף – בבקשה.

גלעד קריב: מעוניין?

דסטה גדי יברקן: תן לי להמשיך ואז- - -

גלעד קריב: זה לא יקרה.

דסטה גדי יברקן: אני רוצה להמשיך בדבריי אדוני.

דסטה גדי יברקן: הזכרתי הליך פרוצדורלי מאוד פשוט בוועדה בדיון שהוא כל כך לא שגרתי.

דסטה גדי יברקן: לזה אני מתכוון.

דסטה גדי יברקן: הממשלה היוצאת אפשר להתווכח.

דסטה גדי יברקן: זו עמדה פוליטית וזה בסדר ולגיטימי לחלוטין.

דסטה גדי יברקן: אבל לו החוק הזה היה כל כך חשוב לכם, כפי שאתם מנסים להציג את זה, הרי זה היה אמור להיות החוק הראשון בהשבעת הממשלה, שהיה צריך להגיע.

דסטה גדי יברקן: הרי מאחר שהיתה חשובה לכם ההישרדות הפוליטית של הקואליציה הפכתם נושאים כל כך קריטיים בחייהם של אזרחי מדינת ישראל לפוליטי.

דסטה גדי יברקן: אתם גם יודעים שזה לא יעבור וזה לא יעבור בג"ץ, אם אתם מאמינים בפסיקתו של בג"ץ.

דסטה גדי יברקן: אתם הולכים ציבור שלם שנעלם ומתכווץ לכם כל הזמן, מתכווצים כל פעם שאתם פוגעים בדמוקרטיה במהלך השנה האחרונה.

דסטה גדי יברקן: הציבור שכח – אנחנו יוצאים למערכת בחירות מבלי שהיו חברי ועדה מהאופוזיציה בהסכמה.

דסטה גדי יברקן: לפחות שלנו.

דסטה גדי יברקן: ועדת האתיקה – לא היתה חלוקה שוויונית.

דסטה גדי יברקן: אתם זרקתם את המפלגה הכי גדולה- - -

מיכל רוזין: זה מעיד על ההתנהגות של האופוזיציה, לא על הקואליציה.

מיכל רוזין: הרבה יותר קל להחרים.

סימון דוידסון: גול עצמי.

סימון דוידסון: זה אתם, לא אנחנו.

אופיר כץ: 59-61.

מיכל רוזין: חברי הכנסת שלא הגיעו.

קטי קטרין שטרית: יש פה חברי כנסת שבאים להטיף.

קטי קטרין שטרית: יש להם הרבה ניסיון.

מיכל רוזין: הרבה יותר ממך.

מיכל רוזין: לא עשית פה כלום.

גלעד קריב: חברת הכנסת שטרית, קריאה שנייה.

ענבר בזק: - - -

גלעד קריב: חברת הכנסת בזק, די.

ענבר בזק: פעם ראשונה שאת בוועדה.

גלעד קריב: קריאה ראשונה חברת הכנסת בזק.

מירי רגב: - - -

גלעד קריב: חברת הכנסת רגב את מפריעה לחבר סיעתך.

גלעד קריב: אדוני.

דסטה גדי יברקן: חברי הכנסת, מרצ, אני שמח שהתעוררתם לחוק, דמוקרטיה, זכויות האדם.

דסטה גדי יברקן: חשבתי שאפסנתם את זה בארון כי בשנה האחרונה עשיתם כל דבר אפשרי שהוא לא זכויות האדם.

דסטה גדי יברקן: אדוני היושב-ראש, לגופו של עניין, דנו בחוק הזה חכמים ובעלי ניסיון יותר ממני לפחות, והגיעו למסקנה שהגיעו.

דסטה גדי יברקן: אמרתם קודם – היה שווה לדון בנושא הזה בצורה רצינית, לא תחת בחירות, כשאתם מנסים להביא את זה, ולקבל החלטה – נכון, לא נכון.

דסטה גדי יברקן: עמדתי שבעניין הזה הציבור הוא שצריך להחליט.

דסטה גדי יברקן: הרי להיות ראש ממשלה זה לא עוד תפקיד ומשרה ציבורית.

דסטה גדי יברקן: זה תפקיד שאזרחי מדינת ישראל בוחרים אותו באופן אישי, מי יקבע את גורל המדינה ומי ינהל את החיים שלהם.

גלעד קריב: תודה רבה.

גלעד קריב: בבקשה, חבר הכנסת כץ.

אופיר כץ: תודה רבה אדוני היושב-ראש, בתחילת הדיון אמרת שתשמור על הזכות של כולם לדבר, ומי שלא ידבר כמו שצריך יש לך הזכות להוציא אותו בלי קריאה שנייה ושלישית.

אופיר כץ: אני שמעתי פה מספר מילים – בריון, אוויל, גרגמל, מפלצת.

אופיר כץ: כל המילים האלה באו ממחנה אחד – מהמחנה הנאור ולא ראיתי אף אחד מהם שהוצאת.

אופיר כץ: בחרת בסוף להוציא את איתמר בן גביר.

אופיר כץ: אני חושב שזה לא בסדר.

אופיר כץ: מי שאמר את המילים האלה – וזה בא ממחנה אחד- - -

ענבר בזק: לא מדויק.

ענבר בזק: שלמה קרעי אמר מילים נוראיות.

קטי קטרין שטרית: גרגמל אכל את הדרדסים.

גלעד קריב: תודה חבר הכנסת כץ.

גלעד קריב: חברת הכנסת שטרית תודה.

גלעד קריב: הנה, קיבלת עוד סרטון ביצירתיות שמאפיינת אותך.

גלעד קריב: חבר הכנסת כץ, נאמרו פה אמירות חוזרות ונשנות גם כלפי חבר הכנסת אבידר ולא הוצאתי את מי שאמר אותן.

גלעד קריב: אני משתדל למעט להוציא.

אופיר כץ: האמירות שלו היו הרבה יותר חמורות.

גלעד קריב: אמור את דבריך.

גלעד קריב: אגן על זכותך להשמיע דבריך החשובים.

גלעד קריב: בבקשה.

אופיר כץ: תודה.

אופיר כץ: מה שאתם עושים פה היום זה לא פיגוע בדמוקרטיה.

אופיר כץ: זה פיגוע רב נפגעים בדמוקרטיה, והנפגעים פה הם אזרחי מדינת ישראל.

אופיר כץ: אתם חבורה של פחדנים.

אופיר כץ: פוחדים מהמועמד האהוב שרוב אזרחי המדינה בוחרים בו.

אופיר כץ: יש פה כאלה מדברים על חצי מדינה.

אופיר כץ: אתם לא מגיעים לשמינית מהמנדטים שנתניהו מקבל.

אופיר כץ: מה אתם מדברים?

אופיר כץ: איזה ייצוג של חצי מדינה אתם מדברים?

אופיר כץ: אתם רבע, שמינית.

אופיר כץ: באיזה ביטחון אתם מדברים על הייצוג שלכם?

אופיר כץ: אתם פחדנים.

גבי לסקי: אתם עושים שינוי משטרי כי אתם מתעקשים להצמיד בן אדם- - -

גלעד קריב: חברת הכנסת, אאלץ לבקש ממך לצאת.

גלעד קריב: את קיבלת את זכות הדיבור שלך בין הראשונים כי יש הצעת חוק פרטית שלך.

דסטה גדי יברקן: - - -

גלעד קריב: לא אאפשר לחברי כנסת לקטוע ולמנוע מחברי כנסת אחרים לדבר.

גלעד קריב: יש הבדל בין קריאת ביניים שהיא משפט שנזרק לחלל האוויר לבין ניסיון למנוע מחבר כנסת לדבר בוועדה.

גלעד קריב: זה נכון לימין, לשמאל, למרכז, למחנה החרדי, לנציג הרפורמי, לכולם.

גלעד קריב: חבר הכנסת כץ בבקשה, אנא השלם דבריך.

אופיר כץ: אתם משתגעים מהאהדה ומהתמיכה שנתניהו מקבל ולכן אתם נמצאים פה.

אופיר כץ: הרי כל בוקר אתם קמים בבוקר ואומרים: איך זה ייתכן?

אופיר כץ: כל יום הליכוד עולה בעוד מנדט ועוד מנדט.

אופיר כץ: הרי באולפנים כל הזמן מדברים נגד נתניהו.

אופיר כץ: מה הציבור לא מקשיב לאולפנים?

אופיר כץ: איך זה ייתכן?

אופיר כץ: אתם משתגעים, לא יכולים לנצח אותו בבחירות אז אומרים: כדי שנוכל להזיז אותו- - -

ענבר בזק: ניצחנו אותו ארבע פעמים.

דסטה גדי יברקן: איך ארבע פעמים?

גלעד קריב: חבר הכנסת יברקן, קריאה ראשונה.

אופיר כץ: ענבר, אם הייתם מנצחים, בפעם הראשונה הייתם מקימים ממשלה.

אופיר כץ: אם ניצחתם, למה הייתם צריכים ארבע מערכות בחירות?

ענבר בזק: תשאל את נתניהו למה הוא לא- - -

גלעד קריב: חברת הכנסת בזק, דיברת.

ענבר בזק: גם אתם לא הצלחתם להקים ממשלה.

ענבר בזק: הוא פונה אליי בשאלה.

גלעד קריב: כי קראת לו קריאת ביניים.

גלעד קריב: באמת.

גלעד קריב: די.

אופיר כץ: אתם תמשיכו לתקוף את ביבי, לחפש כל מיני תחבולות.

אופיר כץ: לא יעזור לכם.

אופיר כץ: העם יודע בדיוק מה הוא רוצה ואת מי הוא רוצה.

אופיר כץ: גם אם יש לכם התגבורת באולפנים זה לא עוזר לכם.

אופיר כץ: העם לא קונה את זה.

אופיר כץ: הוא יודע מי הכי טוב בשבילו ולכן אנחנו רואים את מי הוא רוצה.

אופיר כץ: בנוסף, כשהקמנו את הממשלה הקודמת עם גנץ – איזה גוועלד על חוק יסוד.

אופיר כץ: מה אתם עושים עם חוק יסוד?

אופיר כץ: איך אתם מעקמים אותו?

אופיר כץ: איך אתם לא מתביישים?

אופיר כץ: אתם רומסים את הכנסת.

אופיר כץ: ותראו מה אתם עושים רגע לפני בחירות עם חוק יסוד.

אופיר כץ: איפה כל הגוועלד שהיה לכם על הקדושה של הכנסת, על הקדושה של חוק יסוד?

אופיר כץ: מה קרה, נעלם?

אופיר כץ: כי אנחנו צריכים לראות איך מזיזים את ביבי?

אופיר כץ: או אנחנו רוצים להזיז את ביבי או זה לצורכי פריימריז לא יודע, אבל איפה כל המילים שאמרתם על חוק יסוד פתאום נעלמו כאילו כלום, ושבוע לפני בחירות.

אופיר כץ: לקחת את הזכות מאזרחי מדינת ישראל לבחור בצורה דמוקרטית ראש ממשלה ולתת לאיזה פקיד במשרד שגם כך האמון של אזרחי המדינה באותו משרד בשפל, הוא יקבע למיליוני אזרחים אם לבחור את ראש הממשלה או לא?

אופיר כץ: לסיכום פחדנים.

גלעד קריב: תודה.

גלעד קריב: חברת הכנסת רוזין בבקשה.

יבגני סובה: מזל טוב, אמרת לה?

יבגני סובה: יש לה יום הולדת.

קריאות: - - -

מיכל רוזין: החברים שלכם קצת יותר הגונים והוגנים שלחו לי ברכת יום הולדת, אבל הכול בסדר.

מיכל רוזין: אולי תנסו להקשיב לי עד הסוף, אולי תופתעו.

מיכל רוזין: צר לי שהדיון פה הולך למקום של בסוף כן נתניהו, לא נתניהו, כן בחירות, לא בחירות, אולפנים, לא אולפנים.

מירי רגב: זה כל הקמפיין שלכם.

דסטה גדי יברקן: אבל זה הדיון.

מיכל רוזין: הדיון הוא עקרוני, חשוב במדינה דמוקרטית שבה ראש ממשלה כמו גם שרים שזה כבר קבוע בחוק – לא יכול לכהן תחת כתבי אישום.

מיכל רוזין: אני חושבת שאם היינו יושבים פה נטולי פוזיציה ואינטרסים, כולנו היינו מסכימים ומחוקקים.

מיכל רוזין: זה שבעבר לא חוקקו הכול, כי לא חשבו שזה מה שיקרה.

דסטה גדי יברקן: זה לא נכון, ענו לך.

מיכל רוזין: גם ראש הממשלה לשעבר נתניהו בתקופת אולמרט כבר נאמרו הדברים, חשב כך וזה נכון.

מיכל רוזין: גם ההיתממות לגבי שינויים אחרי פיזור, תקופות מעבר – ראינו כבר את כל השינויים, בין אם זה הורדת אחוז חסימה, מימון מפלגות, כל מיני דברים שקשורים, וגם הפגנות, אישור הפגנות, 200 מטר, לא 200 מטר.

מיכל רוזין: ראינו כבר הכול אז אי אפשר להפחיד אותנו בעניין הזה.

מיכל רוזין: אני רוצה לתת לכם טיפ.

מיכל רוזין: אני חושבת שאתם צריכים לשריין את אילת שקד רק בזכות זה שמשך שנה שלמה היא מנעה את העברת החוק הזה.

מיכל רוזין: אנחנו דרשנו, רצינו, היה אפילו רוב בקואליציה והיא זו שעזרה לכם.

מיכל רוזין: אני מציעה לכם אולי בזכותה אתם יכולים לשריין אותה ולהודות לה שהחוק הזה לא עבר.

מירי רגב: - - -

גלעד קריב: קריאה שנייה.

מיכל רוזין: שמעה אילת שקד נבהלה.

מיכל רוזין: מה קרה?

מירי רגב: - - -

גלעד קריב: חברת הכנסת רגב אצטרך לבקש ממך לצאת ולחזור לקראת דבריך.

גלעד קריב: מספיק.

גלעד קריב: די.

מיכל רוזין: אני חושבת שאתם צריכים לומר תודה גדולה לאילת שקד כי היא אפילו מנעה לפני שבועיים כשחברתי חברת הכנסת גבי לסקי רצתה להעביר את החוק הזה ושוב היא מנעה זאת.

מיכל רוזין: ועם כל מה שאמרתי, ואני אומרת זאת בכאב, אני חושבת שזה מעט מדי ומאוחר מדי ולא נכון לחוקק זאת עכשיו.

מיכל רוזין: נצטרך להילחם על הדמוקרטיה הישראלית כי החיבוק שאתם נותנים לאיתמר בן גביר פשוט מדהים אותי, עד כמה אתם מחבקים אותו.

קטי קטרין שטרית: הוא לא נמצא פה.

קטי קטרין שטרית: זכותי להגן עליו.

גלעד קריב: ממש לא.

מיכל מרים וולדיגר: - - -

קטי קטרין שטרית: - - -

גלעד קריב: חברת הכנסת וולדיגר, תקבלי זכות דיבור.

גלעד קריב: חברת הכנסת שטרית, מספיק.

קטי קטרין שטרית: אני דואגת לה.

קטי קטרין שטרית: לא קראו לה - - - רק למוסי.

קטי קטרין שטרית: כנראה לא מספיק חשובה.

קטי קטרין שטרית: אה היא נורבגית.

גלעד קריב: את יוצאת לעשר דקות, תחזרי לדבריך, כי אני לא מוכן למצב הזה שבו חברי כנסת יבזו חברי כנסת אחרים בוועדה.

גלעד קריב: את לא תקראי לחברים אחרים בכינוי הזה.

קטי קטרין שטרית: מה זאת אומרת?

קטי קטרין שטרית: היא לא נורבגית?

קטי קטרין שטרית: אמרתי משהו שלא נכון?

גלעד קריב: לא אענה לך כי לא תבזי את הדיון הזה.

קטי קטרין שטרית: מי ביזה?

קטי קטרין שטרית: אמרתי דבר נכון.

גלעד קריב: יכול להיות.

קטי קטרין שטרית: זה לא ניהול תקין של הוועדה.

קטי קטרין שטרית: מה לא בסדר בלומר נורבגי?

אופיר כץ: נורבגי זה קללה?

דסטה גדי יברקן: יש 22 חברי כנסת נורבגים.

דסטה גדי יברקן: זה לא עלבון.

דסטה גדי יברקן: זה בסדר גמור.

גלעד קריב: חברת הכנסת שטרית, אני מבקש ממך פעם אחר פעם לאפשר לחברת הכנסת רוזין לומר את דבריה.

קטי קטרין שטרית: הערתי לה פעם אחת.

גלעד קריב: כמו שהערת לי?

גלעד קריב: וקוטעת אותי מלהשלים משפט כל פעם?

גלעד קריב: חברת הכנסת שטרית, קריאת ביניים פה בוועדה זה פה ושם חבר כנסת משמיע הערה קצרה לעבר חברת כנסת.

גלעד קריב: זה קריאת ביניים.

גלעד קריב: כאשר חבר כנסת מנסה לדבר ופעם אחר פעם אחר פעם, למרות הערת היושב-ראש, חבר הכנסת האחר מפריע לו- - -

קטי קטרין שטרית: זו היתה הערה אחת.

קטי קטרין שטרית: זה לא בסדר כי הרבה חברי כנסת פה העירו.

גלעד קריב: גם מה שקורה עכשיו הוא חלק מזה.

גלעד קריב: אני מבקש ממך, יש לנו עוד חצי שעה.

גלעד קריב: יש פה חברי כנסת נוספת וחשוב לי לתת לכולם לדבר.

גלעד קריב: נאמרו כבר כל קריאות הביניים.

גלעד קריב: חברת הכנסת רוזין אנא השלימי דבריך, בבקשה.

מיכל רוזין: אני רוצה לסכם את דבריי למרות ההפרעות הרבות וכנראה לא הקשיבו לדבריי.

מיכל רוזין: אנחנו במרצ מאמינים בחוק הזה.

מיכל רוזין: האמנו בו גם כשהיה ראש ממשלה שהיה נוח לנו, ראש ממשלה שלא נוח לנו.

מיכל רוזין: אנחנו לא מדברים מפוזיציה ואינטרסים.

מיכל רוזין: כאמור חברת הכנסת גבי לסקי ניסתה להעלות את החוק הזה פעם אחר פעם.

מיכל רוזין: לצערי הרב אילת שקד היא זו שמנעה מכל הקואליציה לחוקק את החוק הזה.

מיכל רוזין: אנחנו נמשיך לתמוך בחוק הזה כי עקרונית זה נכון.

מיכל רוזין: עם זאת אני מדגישה שוב – אני חושבת שלמרות כל מה שנאמר פה, זה לא שאני תומכת בעמדתכם, כי גם אתם מדברים מאינטרסים ופוזיציה – אני חושבת שלמען הדמוקרטיה הישראלית זה מעט מדי ומאוחר מדי ולכן לצערי הרב נצטרך לחוקק את זה בכנסת הבאה.

גלעד קריב: תודה רבה.

גלעד קריב: חבר הכנסת יגבני סובה.

דסטה גדי יברקן: דברי הטעם היחידים שנאמרו.

יבגני סובה: תודה רבה אדוני היושב-ראש.

יבגני סובה: אני רוצה לחסוך את הערות הביניים.

יבגני סובה: אני כן חושב שצריך לדבר על נתניהו.

יבגני סובה: כן.

יבגני סובה: נתניהו.

יבגני סובה: אומר כמה משפטים שנאמרו פה.

יבגני סובה: חבר הכנסת גינזבורג הסביר את זה יפה מאוד – החוק שמאפשר לראש הממשלה להמשיך בכהונה למרות כתב האישום הוא בא כדי למנוע בחירות מוקדמות.

יבגני סובה: אין לזה שום קשר לבן אדם שרוצה להרכיב ממשלה.

יבגני סובה: לכן מבחינה משפטית אין לנו זמן וגם הדיון הזה אינו משפטי וכל החבר'ה פה באו להביא כותרת ולא להתעמק בנושא המשפטי.

יבגני סובה: משפטית החוק הזה אם יחוקק בכנסת הזו עם רוב בכנסת, אין שום בעיה שהוא לא יהיה בספר החוקים של מדינת ישראל כי אם יש רוב בכנסת והוא דורש 61, כל עוד הכנסת קיימת היא יכולה לחוקק את החוק הזה, וכן החוק הזה הוא חשוב לאיזון בדמוקרטיה כי בשלוש השנים האחרונות עברנו פה דברים רק בגלל הגחמות האישיות של איש אחד ושמו בנימין נתניהו.

יבגני סובה: עוד דבר.

יבגני סובה: כנראה שהולכים לבחירות.

יבגני סובה: הבחירה שתעמוד בציבור בין האמת והשפיות שאנחנו ניסינו להציג וממשיכים להציג בשנה הזאת לבין השקר וההסתה וניסינו כל הזמן להפוך שחור ללבן, לבן לשחור.

יבגני סובה: כשבאים חבריי, ורובנו חברים ויכולים לשתות קפה ולדבר ולא להעליב אחד את השני – כשהם אומרים: האם בחר בנתניהו – מה זה העם בחר בנתניהו?

יבגני סובה: אם העם היה בוחר בנתניהו, היה לו 61.

יבגני סובה: זה אחת.

דסטה גדי יברקן: - - -

יבגני סובה: אל תפריע לי.

יבגני סובה: לא הפרעתי לך.

יבגני סובה: דבר שני, כשאומרים: יש לנו רוב בכנסת.

יבגני סובה: איזה רוב יש לכם בכנסת?

יבגני סובה: אין לכם 61 בכנסת.

דסטה גדי יברקן: לכם יש?

יבגני סובה: זה לא מפריע לכם לומר שיש לכם רוב.

יבגני סובה: דבר נוסף, הוזכרו פה שמות של מפלגות שונות, ראשי מפלגות שונות.

יבגני סובה: אביגדור ליברמן כשהוגש נגדו כתב אישום התפטר מתפקיד שר החוץ, זוכה בבית משפט וחזר לכהן.

יבגני סובה: זה לצורך העובדות.

יבגני סובה: אבל אתם לא רוצים לשמוע עובדות כי אתם כל הזמן מחליפים דברים.

יבגני סובה: מקבלים בבוקר דף מסרים, אומרים: לא רלוונטי כל ההחלטות של בית משפט ובוא נגיד שהעם אתנו.

יבגני סובה: גם השר לשעבר אוחנה אומר – אפשר להגיד שגיאה.

יבגני סובה: ההחלטה שהיתה ב-2008, שנתניהו הצביע בעד החוק, זה שכרגע דנים בזה, כשאולמרט היה ראש ממשלה, אתה יכול לומר שגיאה אבל עובדתית הוא תמך בזה.

אמיר אוחנה: טומי לפיד אמר – זה סכנה לדמוקרטיה.

אמיר אוחנה: לתת לפקיד לפרק ממשלות.

יבגני סובה: כשאנחנו מדברים על הניסיון כל פעם להשכיח את הדברים – בנימין נתניהו אם הוא חלילה חוזר לבלפור, אתם עם כל הרעיונות שלכם- - -

אמיר אוחנה: לרעננה הוא יחזור, לא.

יבגני סובה: לשנות את מערכת המשפט, לנצח את החמאס, להוריד את יוקר המחיה.

יבגני סובה: את כל התוכניות שלכם אתם יכולים לשים בפח כי נתניהו חותם הסכם קואליציוני ב-2009 עם ישראל ביתנו למיגור החמאס ולא ממגר את החמאס.

יבגני סובה: ב-2011 ראש הממשלה נתניהו חותם על עסקת שליט.

יבגני סובה: ליברמן היה נגד עסקת שליט ומשחרר אלף מחבלים ואתם מדברים על הימין?

יבגני סובה: בחייך גדי, מה אתה יודע על ההיסטוריה של הליכוד?

יבגני סובה: כל הניסיונות האלה שאתם חושבים מה היה לפני יומיים ומה יהיה מחר.

יבגני סובה: אתם לא יודעים את ההיסטוריה של הימין האמיתי כי אתם לא הימין האמיתי.

יבגני סובה: גדי, אני יכול לומר לך בדיוק מה עשה ליברמן ומה בדיוק עשתה ישראל ביתנו ואיך נתניהו הצביע בעד ההתנתקות ואיפה היה ליברמן בהתנתקות.

יבגני סובה: הבחירות האלה זה בחירה בין השפיות והאמת לבין ההסתה והשקר.

יבגני סובה: ואת השקר הזה תמשיכו להגיד, לא תקבלו 61 גם אחרי הבחירות האלה, ופעם חמישית, פעם שישית לא תקבלו את ה-61.

יבגני סובה: תודה רבה.

אופיר כץ: אתם עולים יפה בסקרים.

גלעד קריב: אין לנו הרבה זמן.

גלעד קריב: חבר הכנסת אמסלם, בבקשה.

דוד אמסלם: רבותיי בוקר טוב.

דוד אמסלם: אני רואה את הדיון הזה כדבר שהוא פסול בעיקרו.

דוד אמסלם: היה לכם שנה לדון בעניין אם רציתם, אבל ודאי זה לא הנושא.

דוד אמסלם: הנושא הוא להכפיש אותנו, להעלות את הנושא שוב לדיון ולפגוע בדמוקרטיה הישראלית.

גבי לסקי: אז מנסור עבאס כן או לא?

גלעד קריב: חברת הכנסת לסקי, מספיק.

מיכל רוזין: זה מעניין את כולנו פה.

מיכל רוזין: רץ בכל הרשת.

דוד אמסלם: אענה לכם.

דוד אמסלם: בעזרת השם, נקים ממשלה של 61 לאומית שנשענת רק על 61 יהודים.

מיכל רוזין: וזה לא גזענות.

מיכל רוזין: אמר בתקשורת: אני לא גזען.

גלעד קריב: חברת הכנסת רוזין.

מיכל רוזין: גדי, זה לא גזענות?

מיכל רוזין: רק אתיופים.

גלעד קריב: את בקריאה שנייה חברת הכנסת רוזין.

דוד אמסלם: 61 יהודים ואנשים – אגב ציוניים שתומכים בעמדות הלאומיות.

דוד אמסלם: זה הבסיס.

דוד אמסלם: אנחנו יכולים לשתף פעולה אד הוק בכל מיני נושאים כפי שעשינו בעבר.

דוד אמסלם: אנחנו לא גזענים כמוכם אגב.

דוד אמסלם: לא שונאים ערבים כי הם ערבים אבל בנושאים אזרחיים אם נצטרך לעשות איתם שיתוף פעולה – נעשה.

דוד אמסלם: אגב עשינו זאת בעבר.

דוד אמסלם: גם נעשה זאת בעתיד.

דוד אמסלם: זה שלקחו את זה למקומות הנכונים- - -

מיכל רוזין: זו צביעות.

גלעד קריב: חברת הכנסת רוזין, די.

גבי לסקי: - - -

גלעד קריב: חברת הכנסת לסקי תצאי בבקשה לעשר דקות.

דוד אמסלם: אנחנו לא נישען ולא נשתף פעולה עם אנשים שתומכים בטרור ושוללים את זכותה של מדינת ישראל אף פעם, לא משנה מה יקרה.

דוד אמסלם: אתם מכירים את העמדות שלי.

דוד אמסלם: זה מה שאמרתי בבוקר.

גבי לסקי: - - -

גלעד קריב: חברת הכנסת לסקי, גם אחרי שמבקשים ממך לצאת?

גלעד קריב: (חברת הכנסת גבי לסקי יוצאת מאולם הוועדה)

דוד אמסלם: אזרחים ערבים אגב שלא שוללים את זכות הקיום של מדינת ישראל בוודאי ולא תומכי טרור, ודאי שאנחנו יכולים לשתף איתם פעולה.

סימון דוידסון: בלונדיניים עם עיניים כחולות.

דוד אמסלם: זאת הטענה שאמרתי בדיוק אבל מה – נוח לכם בשמאל מדי פעם כרגיל לעשות כל מיני אמירות, לעשות מטעמים מדברים שבעצם לא נכונים.

דוד אמסלם: אבל הכלבים נובחים והשיירה עוברת.

דוד אמסלם: אנחנו ממשיכים בדרכנו.

דוד אמסלם: הם שאלו אז עניתי להם כי הם היו מוטרדים.

דוד אמסלם: ראיתי שהשמאל מוטרד קצת אז אמרתי: נעשה סדר בעניין.

דוד אמסלם: גם ראיתי את סמוטריץ מצייץ אז רציתי להרגיע גם אותו.

גלעד קריב: אנחנו תמיד בעד להרגיע קצת את סמוטריץ.

מיכל מרים וולדיגר: אגב סימון אף אחד בליכוד לא עם עיניים כחולות ובלונדיני.

מיכל מרים וולדיגר: דווקא מהצד שלכם כולם בלונדינים.

דוד אמסלם: לגבי הנושא, הדיון כשלעצמו בנקודת הזמן הזו לא לגיטימי כי יש לו מטרה.

דוד אמסלם: החוק לא לחינם, בזמנו קבע מה העמדה לגבי שרים ומה העמדה לגבי ראש ממשלה.

דוד אמסלם: סיפור שרים כפי ששמעתי את סובה מדבר על ליברמן – לא רוצה לספר מה היה עם ליברמן, מה חשדו בו ומה בסוף עשו ולמה.

דוד אמסלם: שאלה אחרת.

דוד אמסלם: נשים בצד.

דוד אמסלם: אני לא רוצה לדבר כרגע על המפלגה שלו כמה אנשים יושבים בבית סוהר היום.

דוד אמסלם: נשים בצד.

דוד אמסלם: אני רוצה רק לומר- - -

יבגני סובה: אצלם זה יותר.

יבגני סובה: שידבר עובדות.

גלעד קריב: חבר הכנסת סובה.

יבגני סובה: הוא פנה אליי.

גלעד קריב: אז מה?

גלעד קריב: אנחנו במליאה שיש הודעה אישית?

דוד אמסלם: ראש ממשלה במדינת ישראל ברגע שמודח יש לזה משמעויות מרחיקות לכת.

דוד אמסלם: זה לא שר שיוצא, מסיים, מחזירים אותו.

דוד אמסלם: כשראש ממשלה מתפטר באותו רגע הולכים לבחירות, יש לזה משמעויות מרחיקות לכת.

דוד אמסלם: לכן המחוקק נתן דעתו לעניין.

דוד אמסלם: זה לא היה לקונה.

דוד אמסלם: זה עלה ונדחה.

דוד אמסלם: כולל אצל אבא של לפיד בזמנו כשהיה שר המשפטים.

דוד אמסלם: הוא העלה את הנושא, דיברו על זה, אמרו – לא.

יבגני סובה: צודק.

יבגני סובה: חבר הכנסת נתניהו כרגע לא ראש הממשלה.

יבגני סובה: אני רק מחזק אותו.

גלעד קריב: תפסיק.

גלעד קריב: די.

דוד אמסלם: לכן אני חושב שהמצב הזה נכון.

דוד אמסלם: לכן לא יעלה על הדעת שפקיד חשוב ככל שיהיה יפיל ממשלה ויחליט לעשות הפיכה.

דוד אמסלם: זה מה שקרה לנו פה.

דוד אמסלם: לכן הדיון הזה לא לגיטימי גם אם אין הצבעה כי קבעתם אותו במועד הזה.

דוד אמסלם: אגב אם תעבירו אותו אני מאוד אשמח כי אני מניח שהציבור שלנו בחוץ יבין קצת יותר לאן אתם הולכים ומה הכוונות שלכם.

גלעד קריב: תודה.

גלעד קריב: חבר הכנסת טופורובסקי, בבקשה.

בועז טופורובסקי: תודה רבה אדוני היושב-ראש.

בועז טופורובסקי: אני רואה כאן תהליך מוכר אצל עבריינים או אצל עבריינים מועדים.

בועז טופורובסקי: יש כאן בן אדם שמבקש וניסה וכביכול אומר לכולם ללכת למערכות בחירות, לא מעניין אותו החוק, הוא עומד בפני בית משפט אז הוא מנסה לשנות את החוקים של בית המשפט, מנסה לשנות את קביעת עורכי הדין, ובסופו של דבר מסובב סביבו גם אנשים שהורשעו בפלילים או בתהליכי משפט כאלה ואחרים.

בועז טופורובסקי: אחד ראש מפלגה, אחד היתה לו תמונה של ברוך גולדשטיין הרוצח על הקיר בסלון וגם הורשע בתמיכה בארגון טרור.

מיכל מרים וולדיגר: ובית המשפט העליון אישר לו להיות פה.

בועז טופורובסקי: דפוס פעולה של עבריינים.

בועז טופורובסקי: ברגע שהם איבדו את השלטון זה לא שהם קיבלו את ההכרעה הדמוקרטית.

בועז טופורובסקי: שנה שלמה הם החרימו את המקום הזה מעוז הדמוקרטיה.

בועז טופורובסקי: הם מדברים על דמוקרטיה ועל הכרעת הרוב אבל הם לא היו בוועדות.

בועז טופורובסקי: גם כשלא קיבלו את ההצעה שלנו, הם הלכו לבג"ץ שאותו הם כל כך מתעבים, וכשבג"ץ אמר להם: צריך לתת להם הצעה טובה יותר, כולם היללו את בג"ץ ואז כשקיבלו הצעה שבג"ץ אישר פתאום נעלמו בג"ץ.

בועז טופורובסקי: אנחנו לא ניתן יד לעולם לאנשים שהחוק לא מעניין אותם אלא ההישרדות האישית שלהם לשלוט ולנהל את המדינה ואנחנו נעבוד קשה להמשיך את זה.

בועז טופורובסקי: נושא הנאשם הוא נושא שהבטחנו ותמכנו בו ואנחנו בעדו ואנחנו רוצים שיקודם כמה שיותר מהר.

בועז טופורובסקי: אני שמח שראש הממשלה היוצא בנט הסיר את הווטו של סיעת ימינה על קידום החקיקה הזו ואני אומר גם כאן, יש פה מצב שהוא בלתי נתפס וחשוב שאזרחי ישראל יבינו – אחרי שנה מהמסויטות ביותר שבה ראש האופוזיציה שלח אנשים – קודם דיבר אחד מהם – לומר את הדברים הנוראיים ביותר רק כשהוא אמר משהו שהפריע אישית לראש הממשלה, אם זה נגד בית המשפט כשיש לו משפט או אם זה בעד ערבים ישראליים כשאולי זה לא טוב לו בבחירות, רק אז הוא הרגיע אותם.

בועז טופורובסקי: אל מול המערכת הזו אנו מחויבים להגיע לבחירות כמה שיותר מהר, ויש פה מצב אבסורדי בלתי נתפס שבו האופוזיציה שרצתה בחירות עכשיו בורחת ומתחמקת מהן.

בועז טופורובסקי: אז אני אומר לאופוזיציה – רוצים בחירות?

בועז טופורובסקי: היום אפשר לקבוע בחירות.

בועז טופורובסקי: אמרתי את זה גם ביום רביעי.

בועז טופורובסקי: שאזרחי ישראל יבינו – זה שאין בחירות זה כי האופוזיציה לא רוצה עכשיו בחירות.

בועז טופורובסקי: היא רוצה להמשיך את הכאוס.

בועז טופורובסקי: כנראה מחשבה מעוותת גורמת לזה לקרות.

בועז טופורובסקי: ואם האופוזיציה רוצה לתקוע בחירות ולנו הפסיק הווטו של ימינה, אז אנחנו מתקדמים עם הנושאים שחשובים לנו.

בועז טופורובסקי: ושוב אני אומר – כל הקואליציה ואני כאן בשביל לקדם את הבחירות בצורה נקייה, הגונה ובהסכמות כמה שיותר.

בועז טופורובסקי: יש מצב שהאופוזיציה חושבת – היא איבדה לגמרי את היכולת להבין שהשלטון לא שייך להם.

בועז טופורובסקי: לכן הם אומרים: אתם רוצים בחירות – תנו לנתניהו זכות וטו על כל חקיקה שתקרה בכנסת.

בועז טופורובסקי: לא יקרה ולא יהיה שראש הממשלה לפיד ייתן זכות וטו לראש האופוזיציה נתניהו.

בועז טופורובסקי: האופוזיציה חיה בסרט.

בועז טופורובסקי: היא מוכנה להכניס את כולם לכאוס.

בועז טופורובסקי: היא רוצה שתקנות יו"ש יפוגו כדי שיהיה כאוס ביהודה ושומרון כי היא חושבת שזה משרת אותה.

בועז טופורובסקי: מול כזו אופוזיציה חסרת אחריות אנחנו נישאר, נהיה אחראיים ותמיד נשים את טובת ישראל נגד עינינו.

גלעד קריב: תודה.

גלעד קריב: חברת הכנסת מירי רגב, בבקשה.

מירי רגב: לגבי ניהול ישיבה, ניהלתי הרבה מאוד ישיבות כיושב-ראש ועדת הפנים.

מירי רגב: הייתי הרבה מאוד שנים בכנסת וגם בממשלה.

מירי רגב: לצערי אני אומרת לך גלעד – מצופה לפני דיון לשמוע את חוות דעת הייעוץ המשפטי לגבי החקיקה, לגבי הנושא.

מירי רגב: אני יודעת שכל מערכת המשפט נמצאת בתרדמת חורף.

מירי רגב: הם יתעוררו כשאנחנו נחזור לשלטון אבל לא יעזור להם.

מירי רגב: שוב – שומעים עמדת יועץ משפטי, לאחר מכן דנים.

מירי רגב: עכשיו לעשות את כל הדיון הזה שוב כשאתה לחוץ בזמנים – הוועדה מתפקדת, יש לך הרבה נושאים בהרבה מאוד סוגיות.

מירי רגב: לקיים עכשיו שוב את כל התייחסויות האנשים אחרי שהיועמ"ש מדבר- - -

גלעד קריב: הסברתי לחבר הכנסת יברקן – מי שרוצה לדבר אחרי ששומע – שיוותר על זכותו וידבר אחרי.

מירי רגב: הבנתי מה שאמרת.

מירי רגב: למרות זאת, כדי למנוע מצב שחברי כנסת ידברו לפני היועמ"ש יש להביא את עמדתו בצורה ברורה.

גלעד קריב: לא כך מתנהל הדיון פה כבר שנה.

מירי רגב: הבנתי.

מירי רגב: הכול מתהפך.

מירי רגב: אני אומרת את זה לטובת הפרוטוקול כי חשוב לדעת את זה.

מירי רגב: שנית, זה לא חוק הנאשם.

מירי רגב: זה חוק התנקשות פוליטית בביבי נתניהו.

גלעד קריב: אני מציע להיזהר עם הביטוי התנקשות.

מירי רגב: התנקשות פוליטית בביבי נתניהו.

מירי רגב: החוק הזה מדבר רק על דבר אחד – על ביבי נתניהו.

מירי רגב: טומי לפיד לא היה מחסידנו, וכשמדברים, מה ההבדל בין ראש ממשלה לבין שרים – ברור לכולם שראש ממשלה, בתיאוריה יש הרבה מאוד אנשים שרוצים להפיל אותו ואנחנו רואים את זה.

מירי רגב: יש הרבה מאוד תפירת תיקים.

מירי רגב: רואים את זה גם במשפט נתניהו.

מירי רגב: עסקת סאלח א-דין איך הצליחה.

מירי רגב: גם זה ייפול.

מירי רגב: מי שיעמוד בסוף למשפט יהיה היועמ"ש והפרקליטות ואחרים.

מירי רגב: החוק הזה נועד להגן על ראש ממשלה להמשיך לתפקד.

מירי רגב: כדי שראש ממשלה ימשיך לתפקד הוא צריך להיות נקי מכל דבר אחר.

מירי רגב: מי האחד והיחיד שיכול להחליט שראש ממשלה מתפקד ילך הביתה?

מירי רגב: רק בית המשפט העליון, אחרי החלטה חלוטה, כדי לאפשר לראש ממשלה מתפקד לעבוד.

מירי רגב: הרי טומי לפיד לא תיאר לעצמו שזה יגיע בעניין ביבי או בעניין אולמרט או בעניין ליברמן או אחרים.

מירי רגב: הוא אמר שהדמוקרטיה במדינת ישראל חייבת לשמור על ראש ממשלה שיעבוד בלי לחצים פוליטיים ובלי איומים ובלי כאלה שמאיימים עליו.

מירי רגב: לכן החוק הזה שומר על מעמדו של ראש ממשלה לרציפות שלטונית, ליכולת ליישם את הדמוקרטיה הישראלית.

יבגני סובה: אין כזה דבר רציפות שלטונית בחוק.

יבגני סובה: את סתם ממציאה.

מירי רגב: אני יודעת שאתה לא מבין את זה אבל ודאי שיש.

מירי רגב: לכן החוק הזה אינו חוקתי, אינו דמוקרטי ואסור שיעבור.

מירי רגב: ושוב – כל אותם יפי נפש במרצ או בעבודה – טוב אמרה מה שאמרה מיכל רוזין שלא יאפשרו לחוק הזה לעבור – חוק כזה לו היה עובר בתקופתנו בזמן פיזור הכנסת היינו כולנו ביאח"א.

מירי רגב: לא היה קורה דבר כזה.

מירי רגב: אצלכם הכול מותר.

מירי רגב: ברור לי כי מפלגת האולפנים והשמאל רוצה לשמור על עצמו.

מירי רגב: אפשר להביא חוק אחר.

מירי רגב: אתה יושב-ראש ועדת חוקה.

מירי רגב: אני מציעה לך חוק אחר, חוק הרבה יותר טוב.

מירי רגב: בוא נחליף את הציבור.

מירי רגב: בוא נחליף 2 מיליון איש, נביא חוק שאומר:

מירי רגב: אנחנו נחליף ציבור שמצביע ביבי נתניהו.

מירי רגב: חוק יותר קל.

מירי רגב: ואז יהיה טוב, נחליף את הציבור.

מירי רגב: הבית הזה צריך לשמור על הדמוקרטיה.

מירי רגב: הוא לא עשה את זה שנה.

מירי רגב: אין סיבה שיעשה את זה יום לפני פיזור הכנסת.

מירי רגב: לא תיתנו מתנה טובה יותר לימין מהחוק הזה.

מירי רגב: הוא ייצא בהמוניו כדי להוכיח שאנחנו נחזור בראשותו של נתניהו ונחזיר ונפיל את החוק הזה בחזרה כי אסור שהוא יעבור.

מירי רגב: גם הדיון הזה אצלך ולא בוועדת הכנסת זה גם מחטף של הכנסת, וגם היועמ"ש של הכנסת לא אמר מילה על זה.

מירי רגב: זה גם דבר שלא ייעשה אבל כבר התרגלנו למחטפים בכנסת.

מירי רגב: התרגלנו לכנסת דורסנית, לכללים שהשתנו.

מירי רגב: למדנו מכם הרבה.

מירי רגב: תודה רבה על שנה נפלאה שהראיתם לנו מהי משילות ומיהם היועצים המשפטיים.

מירי רגב: בעז"ה נעשה ונצליח.

גלעד קריב: תודה גברתי, אבל כיוון שהתייחסת לנהלי הוועדה הזו – אל"ף, אמרתי לך בהערת ביניים – מן הראוי להיזהר להגדיר איזשהו דבר כחוק להתנקשות, גם אם אומרים פוליטית בראש ממשלה.

מירי רגב: פוליטית.

גלעד קריב: שמעתי אותך.

גלעד קריב: אני מציע אחרי מה שחווינו ב-4.11.1995 לא לדבר על שום התנקשות.

מירי רגב: אני נגד אלימות, נגד הסתה.

מירי רגב: אתה לא תערוך את דבריי.

מירי רגב: התנקשות פוליטית.

גלעד קריב: אני מציע אחרי מה שחווינו ב-4.11.1995 לא לדבר על שום התנקשות, גם לא פוליטית.

גלעד קריב: מה שקדם לזה זה הסתה פוליטית ודה לגיטימציה של ממשלה שזכתה לאמון הכנסת.

גלעד קריב: אנו זוכרים היטב מה קדם ומה קווי הדמיון.

מירי רגב: אתם מסיתים.

מירי רגב: אתם ויאיר לפיד ובנט וקורא לנו בוטים – אתם המסיתים.

גלעד קריב: דבר שני, עוד הערה לגבי הוועדה הזאת.

גלעד קריב: יש כנראה בלבול מצידך.

גלעד קריב: הוועדה הזו היא שמוסמכת לדון בתיקוני חוקי היסוד המשטריים.

גלעד קריב: אין שום קשר לוועדת הכנסת לנושא הזה.

גלעד קריב: הוועדה הזו מכוח סעיף 80 לתקנון גם יכולה ליזום בעצמה חוקים מסוג זה שמתקנים את חוק יסוד: הממשלה וחוק יסוד: הכנסת.

גלעד קריב: זה המנדט שלנו.

גלעד קריב: אמרתי כדי שיהיה ברור שאין פה מרוץ מואץ שהדיון היום בכוונה לא הנחתי פה הצעת חוק קונקרטית.

מירי רגב: חבל, יכולת.

גלעד קריב: את זמני השקעתי בשנה האחרונה מבוקר עד ערב פה בדיונים.

גלעד קריב: הגיעו חברי כנסת מהאופוזיציה, השתתפו בהם מסיעות מסוימת.

גלעד קריב: השפיעו מאוד על החקיקה פה.

גלעד קריב: העברנו את רוב הדברים בהסכמה יחד איתם.

גלעד קריב: שילבנו בהצעות החוק הממשלתיות הסתייגויות חשובות שלהם.

גלעד קריב: זה מה שאפיין.

גלעד קריב: הרבה הצעות עברו.

גלעד קריב: את מוזמנת לראות איך התנהלה ועדת החוקה משך שנה.

מירי רגב: התנהלות לא נכונה, לא דמוקרטית.

גלעד קריב: חברת הכנסת שטרית בבקשה.

קטי קטרין שטרית: בדרך לכאן שמעתי את כל הדיון.

קטי קטרין שטרית: שמעתי שישבו קבוצת חברי כנסת מדושני עונג שהתחברו יחדיו רק בגלל שנאה.

קטי קטרין שטרית: אין להם שום מכנה משותף.

קטי קטרין שטרית: אמרו שהניסוי לא הצליח – הם אמרו – ואותם אלה שכל היום מעל כל רשת אפשרית מדברים על כך שאנחנו מסיתים, על כך שאנחנו מפרידים, על כך שאנחנו משסעים, גם היושב-ראש של הסיעה של חבר הכנסת בועז טופורובסקי, קשה לי לומר את המילה חארות אבל אני נאלצת להגיד את זה, כאשת חינוך.

קטי קטרין שטרית: לא אני אמרתי – הוא אמר.

בועז טופורובסקי: הצל האפל.

קטי קטרין שטרית: מבין?

קטי קטרין שטרית: יש פתגם שאומר: התפוח לא נופל רחוק מהעץ.

קטי קטרין שטרית: מה זה התפוח נפל רחוק מהעץ בין טומי לפיד ז"ל לבנו שמשתמש בכל כך הרבה ביטויים משסעים ומסיתים.

קטי קטרין שטרית: הם מחוברים אבל אנחנו מוקצה.

קטי קטרין שטרית: אנחנו לא שייכים לחלק הזה של העם.

קטי קטרין שטרית: אז מה אני אומרת לכם – איבדתם את הרוב גם בסקרים, גם בכנסת, גם בציבור.

קטי קטרין שטרית: ומה קורה, רגע לפני הבחירות יש דיון.

קטי קטרין שטרית: אם הוא לא היה מצחיק בעיניי הוא אפילו עצוב.

קטי קטרין שטרית: אגיד לך למה גלעד, ולא כדי לזלזל בך – אני לא מזלזלת בבני אדם.

קטי קטרין שטרית: אני מסתכלת, אתם כל הזמן מניפים את הנושא של דמוקרטיה, דמוקרטיה.

קטי קטרין שטרית: רגע לפני פיזור הכנסת מביאים חוק כל כך פרסונלי.

קטי קטרין שטרית: ואומר לך סוד – רציתי להביא חוק פרסונלי כאשת חינוך.

קטי קטרין שטרית: אמרתי: לא ייתכן שראש הממשלה לא ישלים בגרות.

קטי קטרין שטרית: זה לא בגללו.

קטי קטרין שטרית: עזוב שהוא לא מבין כלום שלפעמים כשהוא פותח את הפה זה בושה לעם ישראל.

קטי קטרין שטרית: עזוב, בחייך.

גלעד קריב: אשת חינוך.

קטי קטרין שטרית: הוא צריך לייצג אותנו.

קטי קטרין שטרית: אנחנו יודעים איך הוא מייצג אותנו – בצורה מאוד מביכה.

קטי קטרין שטרית: אבל ניחא.

קטי קטרין שטרית: כשאני מסתכלת על מה שאביו אמר ועל מה שהוא אומר ואני נאלצתי להסיר את החוק שמי שאין לו תעודת בגרות לא יכול לכהן כי המפלגה שלי לא הסכימה לחוק פרסונלי.

קטי קטרין שטרית: אני רציתי כי חשבתי שזו אמירה.

קטי קטרין שטרית: זה נותן דוגמה לכל הדור שלנו שהשכלה זה דבר שצריך לרכוש.

קטי קטרין שטרית: לא סתם עמדו גדולי המשפטנים והחליטו שנאשם בפלילים יכול לכהן כראש ממשלה.

קטי קטרין שטרית: עד פסק דין חלוט – למה השתמשתי במילה נורבגים?

קטי קטרין שטרית: כי כעסתי.

קטי קטרין שטרית: כששמעתי בדרך את חברת הכנסת בזק אומרת: הוא צריך ללכת, הוא נאשם.

קטי קטרין שטרית: אלוקים.

קטי קטרין שטרית: קצת צניעות.

קטי קטרין שטרית: אנחנו רואים מה קורה במשפט שלו.

קטי קטרין שטרית: אנחנו רואים כמה עדויות נופלות.

קטי קטרין שטרית: אנחנו רואים כמה יש תפירות תיקים.

גלעד קריב: את רואה.

גלעד קריב: אני ממש לא רואה תפירת תיקים.

יבגני סובה: זו בדיוק הבעיה.

קטי קטרין שטרית: אל תיתן לי לדבר.

קטי קטרין שטרית: רפול יצא זכאי.

קטי קטרין שטרית: יעקב נאמן – זכאי.

קטי קטרין שטרית: קהלני.

קטי קטרין שטרית: אני אומרת, היו מקרים בהיסטוריה של רפול, יעקב נאמן, ריבלין, קהלני, אולי שכחתי מישהו.

קטי קטרין שטרית: לגבי הייעוץ המשפטי, נכון שאני לא בוועדה הזאת אבל הייתי בוועדות אחרות שראיתי את ההשתקה של הייעוץ המשפטי ולדעתי זה חמור כי אנחנו היינו מאוד ממלכתיים.

קטי קטרין שטרית: אבל יועצים משפטיים מעל כל במה אפשרית אומרים שהחוק הזה הוא פרסונלי ואסור שיהיה.

קטי קטרין שטרית: התקשורת – תקשיב לאן הגענו – למצב שאותם עיתונאים שהם כל השנה הזו ליטפו, חיבקו, אתגרו אתכם טוענים שזה דבר חמור מאוד.

קטי קטרין שטרית: הציבור שמוריד ראש ממשלה מכהן ל-0 מנדטים.

קטי קטרין שטרית: מפלגות שלא עוברות את אחוז החסימה.

גלעד קריב: משפט אחרון.

קטי קטרין שטרית: שמעתי את מיכל רוזין וגבי וכו' ועלה לי רעיון לגבי זועבי.

קטי קטרין שטרית: מי שבאמת נשאר נאמן לערכי מפלגת מרצ זו זועבי.

קטי קטרין שטרית: והם שינו עורם.

קטי קטרין שטרית: לכן הם לא עוברים את אחוז החסימה.

גלעד קריב: חבר הכנסת בן צור, דומני אתה בין הבודדים סביב השולחן שלא השמיע קריאת ביניים.

גלעד קריב: בוא נכבד את חבר הכנסת בן צור באותה מטבע.

גלעד קריב: בבקשה.

יואב בן צור: אדוני היושב-ראש, מגיע לך תודות.

יואב בן צור: אין שמחה כהתרת הספקות.

יואב בן צור: פתרת לנו היום שתי בעיות – דבר ראשון, שייעוץ משפטי זה רק כשנוח.

יואב בן צור: וכשנוח זה לא רלוונטי – יש לי סמכות.

גלעד קריב: למה אדוני מתייחס?

יואב בן צור: שהייעוץ המשפטי של הכנסת אמר שהחוק הזה לא צריכים להגיש אותו עכשיו, יש בו בעיה.

גלעד קריב: גם אתה יכול לוותר על זכותך.

יואב בן צור: זה פורסם.

יואב בן צור: ושנית, בסקרים של השבועות האחרונים ראינו שלגוש הימני בראשות בנימין נתניהו אין 61 אבל אני אומר לקופירייטרים, לקמפיינרים – אל תדאגו.

יואב בן צור: אתה תמשיך בקידום החוק הזה, ובו אתה עושה לנו טובה מאוד גדולה כי בגלל החוק הזה אנחנו לא צריכים עוד להשקיע בשום דבר.

יואב בן צור: הציבור יראה.

יואב בן צור: הרי אין היתכנות שהחוק הזה יעבור, אנחנו שנינו יודעים את זה, אבל אתה עושה לנו קמפיין מצוין לטובת זה שבסופו של הליך נקבל 61 ואולי יותר בזכותך.

יואב בן צור: וזה ייזקף לזכותך.

גלעד קריב: מבקש ברכת מי שברך בבתי הכנסת.

יואב בן צור: מייד אחרי שנסיים את הבחירות.

גלעד קריב: תודה.

גלעד קריב: חברת הכנסת וולדיגר.

מיכל מרים וולדיגר: אעשה את זה קצר.

מיכל מרים וולדיגר: נכחתי בוועדה הזאת פה ושם, לא יותר מדי דיונים, אבל כשנכחתי, היו דיונים לגופו של עניין, אמיתיים וערכיים.

מיכל מרים וולדיגר: ישבתי בוועדת העבודה והרווחה, בוועדת בריאות, בוועדת שלום הילד ועוד.

מיכל מרים וולדיגר: עשינו שם דיונים חשובים.

מיכל מרים וולדיגר: מי שישב פה מהמפלגה שלי הוא חבר הכנסת שמחה רוטמן.

מיכל מרים וולדיגר: יעיד חבר הכנסת גלעד קריב ששמחה לא ויתר על אף דיון.

מיכל מרים וולדיגר: היה פה בכל דיון.

גלעד קריב: נכון.

מיכל מרים וולדיגר: כל דיון משמעותי הוא לא זז מהכיסא, ישב פה לפעמים אפילו שעות והמון.

מיכל מרים וולדיגר: כי למרות שאנחנו לא חברים בוועדות ולמרות שאנחנו לא יכולים להצביע הוא השפיע – אני במקומות אחרים והוא פה.

מיכל מרים וולדיגר: עצם היעדרו מהדיון הזה- - -

גלעד קריב: הוא היה.

מיכל מרים וולדיגר: יודעת.

מיכל מרים וולדיגר: הוא אמר משפט קצר ויצא.

מיכל מרים וולדיגר: עצם היעדרותו מהדיון הזה לגופו של עניין אומר דרשני וזה אומר שהדיון הזה הוא פופוליסטי לחלוטין.

מיכל מרים וולדיגר: גלעד תסלח לי – הדיון הזה נולד כהטרלה, כרצון לעשות לפריימריז שלך כבוד היושב-ראש ולחברי כנסת אחרים שיש להם פריימריז כדי לומר – אנחנו עושים משהו אבל הוא שום דבר מעבר לזה.

מיכל מרים וולדיגר: אנחנו יודעים שאין סיכוי בעולם שהחוק הזה יעבור.

מיכל מרים וולדיגר: הוא לא דמוקרטי אבל מעבר לזה הבחירה מתי להעלות אותו אינה דמוקרטית.

מיכל מרים וולדיגר: זה לקחת את שלטון הציבור והעם ולהעביר אותו לשלטון של פקיד כזה או אחר.

מיכל מרים וולדיגר: אין לו מקום לא בספר החוקים של מדינת ישראל ולא בכלל.

מיכל מרים וולדיגר: אבל הדיון הזה נולד כבמה לתת פתחון פה למיכל רוזין שתתקיף את איתמר בן גביר כי פתאום כן יש אנשים שלא ראויים להיות פה למרות שבית המשפט העליון שהיא כה מכבדת, קבע שהוא יכול להיות פה, וזה להשמיץ את ביבי נתניהו שהעם קבע שיכול להיות פה וראוי להיות פה ואפילו ראש ממשלה ואת חברי חבר הכנסת סמוטריץ.

מיכל מרים וולדיגר: כלומר מותר ללכלך כשזה לא מישהו שדומה לכם.

מיכל מרים וולדיגר: לכן אין לי אלא באמת למחוא לכם כפיים על שאתם לוקחים את הוועדה החשובה הזאת – והיא חשובה ביותר – והופכים אותה כלי שרת לקמפיין לפריימריז.

מיכל מרים וולדיגר: תודה.

גלעד קריב: תודה גברתי.

גלעד קריב: חבר הכנסת ביטן בבקשה.

דוד ביטן: האמת שהגעתי לדיון הבא, אבל אם כבר אני פה – גם הוא בלי סמכות אבל כל הסיפור פה הוא הצגה אחת גדולה.

דוד ביטן: הרי ברור לנו שהחוק הזה כרגע, כמובן שאנחנו נגדו, אבל העיתוי בעייתי מאוד ולא יעבור בשום פורום משפטי כזה או אחר אבל מה שמדאיג אותי זה לא רק החוק אלא מה שאתם עושים עם החוק הזה.

דוד ביטן: מה אומר טופורובסקי בדיונים, במשא ומתן, בכל מקום – אם אתם תסכימו למה שאני מבקש, אז לא נקדם את החוק הזה.

דוד ביטן: אז תהיו רציניים.

דוד ביטן: אם זה עניין עקרוני, מה זה קשור למשא ומתן?

דוד ביטן: מה זה קשור להסכמות בין קואליציה לאופוזיציה?

דוד ביטן: תחליטו.

דוד ביטן: עקרוני – עקרוני.

דוד ביטן: לא עקרוני – אל תשימו את זה כבן ערובה למשא ומתן כזה או אחר.

גלעד קריב: זו גם האמרה שלכם עם תקנות יו"ש, נכון?

דוד ביטן: לכן הכוונה שלכם היא רק לנצל – מה זה קשור לתקנות יו"ש?

גלעד קריב: יש לכם עמדה עקרונית.

דוד ביטן: אתה עושה פה דיון שכולו הצגה כדי לשמש כלי בהסכמות בין הקואליציה לאופוזיציה.

דוד ביטן: כי אתה יודע טוב מאוד שלחוק הזה אין מעמד כרגע.

דוד ביטן: תקנה 80 זה לא הבסיס לדבר כזה.

דוד ביטן: אחרת בוא נזרוק את הכנסת.

דוד ביטן: הכול נעשה בוועדה.

גלעד קריב: למעט דבר אחר, כשמדובר בהצעה שמגיעה למליאה.

דוד ביטן: ברור.

דוד ביטן: הכול מגיע למליאה.

דוד ביטן: אז נפרק את הכנסת, נעשה רק ועדה.

דוד ביטן: הוועדה תביא למליאה.

דוד ביטן: זה לא הולך ככה.

דוד ביטן: זה לא היה כוונת מתקין התקנות בתקנה 80.

גלעד קריב: תודה.

גלעד קריב: אני פונה ליועץ המשפטי, בבקשה, עו"ד גור בליי.

גור בליי: אגיד כמה דברים קצרים יחסית.

גור בליי: כידוע כפי שנאמר על ידי חברי הכנסת אין נוסח הצעת החוק בפני הוועדה.

גור בליי: לכן לא אתייחס לפרטי ההסדר אבל ברור הטענות שנשמעו מכל הצדדים שמדובר בהסדר מורכב שמעורר שאלות לא פשוטות ומחייב דיון רציני ומעמיק בוועדה.

גור בליי: אבל בגלל שאין לנו נוסח ספציפי לא נתייחס מעבר לזה כמו שבדרך כלל אנחנו מתייחסים לפרטי ההסדר היותר ספציפיים.

גור בליי: לעניין העיתוי, שזה היה העניין המרכזי שעלה פה, בהחלט העמדה שלנו כייעוץ משפטי לכנסת שמאוד בעייתי לחוקק הסדר מהסוג הזה בעת הנוכחית כשאנחנו דה פקטו מצויים בתחילתה של עונת בחירות.

גור בליי: נכון שחוק ההתפזרות לא עבר בקריאה שלישית אלא רק בקריאה טרומית אבל בהקשר הזה גם בממשלה היו דברים דומים.

גור בליי: אני חושב שגם בכנסת כבר בשלב הזה בדרך כלל יש זהירות בסוג הדברים שיוזמים.

גור בליי: יש סוג של הגבלה על חופש הפעולה.

גור בליי: הרבה מהשיקולים שקשורים בהגבלה של פעולה בתקופת בחירות רלוונטיים כבר עכשיו ומעוררים קושי עם חקיקה מהסוג הזה בתקופה הזאת בגלל ההשפעה שלה, בגלל ההשלכה שלה וכן הלאה.

גור בליי: אני מבין שבכל מקרה לא הולכים להצביע על נוסח וגם אין נוסח בפנינו.

גור בליי: אין כרגע הצבעה אז נסתפק בדברים האלה.

גור בליי: לכן ההתייחסות שלי היתה ממוקדת בסוגיה הזו של העיתוי.

גור בליי: אגב היו עוד שאלות שנשאלו לאורך הדרך אבל אם נבוא ונתחיל לדבר על הצעת החוק, נתייחס לגופם של דברים.

גלעד קריב: תודה על העמדה.

גלעד קריב: היא חשובה ואנחנו מכבדים מאוד את עמדתם של היועצים המשפטיים.

גלעד קריב: רק אומר לגביה – אל"ף, בצדק העמדה הזאת מתייחסת לעובדה שאנחנו בפתחה של מערכת בחירות אבל אנחנו צריכים לראות בימים הקרובים האם באמת אנחנו בפתחה של מערכת בחירות.

גלעד קריב: הדבר הזה בסופו של דבר קל להבין אותו ממה שיתרחש בוועדות הכנסת השונות ובמליאה בימים הקרובים.

גלעד קריב: במובן הזה אם מרכז חוות הדעת הוא העיסוק בשלב הזה כמובן בתקופה, אז 48 השעות הקרובות יבהירו האם אנחנו בתוך תקופת מערכת בחירות או לא.

גלעד קריב: שנית, כיוון שהדגש שלכם הוא על העברת החוק בתקופת מערכת בחירות אני מעלה את השאלה – אנחנו לא מול נוסח – האם ההתנגדות – לאו דווקא שלכם; גם של חברי הכנסת – היא עקרונית או קשורה במועד החקיקה, כי יכול להיות שצריך לחוקק את החוק הזה אבל לא להחיל אותו על מערכת הבחירות הקרובה.

סימון דוידסון: אגב זה לא חייב אם.

סימון דוידסון: זה יכול להיות גם וגם.

גלעד קריב: חבר הכנסת טל.

אלון טל: בתור ילד בארצות הברית אני זוכר שהנשיא ניקסון היה לפני אפילו דיונים על כתב אישום, מצא לנכון להתפטר.

אלון טל: ואני חושב על ההיסטוריה של ישראל שכל פעם שהיה ראש ממשלה שעמד או לפני כתב אישום או אפילו חששות, ראה לנכון להתפטר.

אלון טל: לכן ברור שעקרונית כחול לבן וגם אני אישית חושבים שלא ייתכן שמי שהואשם בפלילי ירכיב ממשלה ואפילו יכהן כראש ממשלה.

אלון טל: לאור העיתוי הבעייתי נצטרך לשקול את זה אבל מהיום הראשון כחול לבן הניחה הצעת חוק ברוח זו ואנו חושבים שזה לא ייתכן ושזה פגם מוסרי מאוד כבד שאדם מתעקש – הרי הוא לא יכול להיות יושב-ראש כנסת אבל יכול להיות ראש ממשלה.

דוד ביטן: יושב-ראש כנסת יכול.

דוד ביטן: התקנון ברור.

אלון טל: זה לא מוסיף כבוד למדינת ישראל שאנחנו ממשיכים במצב הנוכחי הנורמטיבי וטוב היה אם הדיון הזה היה מתקיים לפני שנה – אין לי ספק שזה היה עובר ובצדק.

אלון טל: תודה רבה.

גלעד קריב: תודה חבר הכנסת טל.

גלעד קריב: אני מבקש לסכם את הדיון בקצרה ואז ניקח הפסקה של כמה דקות ונעבור לדיון הבא.

גלעד קריב: דומני שמספר חברי הכנסת שנכחו כאן שהיה חסר תקדים ודאי בשנה של הוועדה אבל דומני גם ביחס לוועדות אחרות מעיד כאלף עדים שהדיון הזה נתפס בעיני חברי כנסת מהאופוזיציה ומהקואליציה כדיון חשוב.

גלעד קריב: דיון שהוא לא חשוב, דיון שהוא קרקס, אם חושבים שאת החוק הזה לא ניתן לקדם, מדוע חברי כנסת טורחים ובאים להשמיע את קולם?

גלעד קריב: ולא בכדי זה המצב כי הנושא הזה לא צץ ביום חמישי האחרון.

גלעד קריב: זה נושא חוקתי שמלווה אותנו עוד לפני מערכת הבחירות האחרונה.

גלעד קריב: נושא כבד, שמתכתב עם ההלכה הפסוקה של בית המשפט העליון בעניין כהונתם של שרים.

גלעד קריב: החוק הישראלי – וזה הוזכר כאן – מחיל הגבלות משמעותיות על הזכות להיבחר.

גלעד קריב: אני אזכיר את החקיקה בתחום תקופות הצינון של בכירים בשירות המדינה והשירות הצבאי.

גלעד קריב: לא אכנס כרגע איך חוקקו החוקים האלה, באיזה שלב, האם היו מיועדים לחסום דרכם של אישים ספציפיים שכולם ידעו במי מדובר אל המערכת הפוליטית, ושם דובר בחסימת דרכם של אנשים ששירתו את מדינת ישראל.

גלעד קריב: לא שחשודים בפלילים.

גלעד קריב: לא כאלה שנמצאים בעיצומו של משפט פלילי.

גלעד קריב: אז כשהולכים לרמטכ"ל ששירת את מדינת ישראל נאמנה במשך עשרות שנים ומונעים ממנו התמודדות על תפקיד ראש הממשלה משך מספר שנים זה דבר ראוי, למרות שהיה מדובר בחקיקה פרסונלית, אבל כשאומרים לא שנדיח ראש ממשלה ברגע שמגישים נגדו כתב אישום אלא שאחרי בחירות כשמתגבשת תמיכה של קבוצת מפלגות בהטלת תפקיד על חבר כנסת מועמד לא ניתן יהיה להטיל את תפקיד הרכבת הממשלה על מועמד שנמצא בעיצומו של הליך פלילי ותתכבד מפלגתו ותציג מועמד אחר – לטעון שזו חקיקה פרסונלית זה בעיניי אבסורד.

גלעד קריב: יושב-ראש האופוזיציה נתניהו תמך בחקיקה הזו כשהיה מדובר בראש ממשלה מכהן.

גלעד קריב: יושב-ראש האופוזיציה הוא שקידם את חוקי הצינון לבכירים בשירות הציבורי ולמפקדים בכירים בצה"ל מתוך רצון למנוע מדמויות ספציפיות להיכנס לזירה הפוליטית ולכן מבחינתי הטענות שנשמעו פה הן אלה שבעצם משקפות את העניין הפרסונלי שיש למפלגתו של יו"ר האופוזיציה במניעת החוק הזה.

גלעד קריב: החוק הזה לא יועבר במחטף.

גלעד קריב: אנחנו לא העברנו ולו חוק אחד בוועדה הזאת על דרך המחטף, אבל לא יהיה מצב שגורמים בבית הזה יחזיקו את המקל בשתי קצותיו.

גלעד קריב: מהצד האחד יטענו: אנחנו בראשיתה של מערכת בחירות, ובאותה נשימה מהצד השני ימנעו את קידום החקיקה של התפזרות הכנסת.

גלעד קריב: האבסורד הזה לא יהיה כאן.

גלעד קריב: הציבור הישראלי אינו בן ערובה, לא ביחס למועד הבחירות, לא ביחס לתקנות שאם תפוגנה ביום שישי הזה, מאות אלפי אזרחים ישראליים לא יידעו מה מצבם המשפטי, וגם לא בעניין של חקיקת הבחירות.

גלעד קריב: אני בהחלט מתכוון ככל שהכנסת תאשר את הצעות החוק הפרטיות שנדונות היום בוועדת השרים לחקיקה, ההצעות הללו מסדר הדברים הטבעי צריכות להגיע לוועדה שלנו ואני מתכוון לעסוק בהן ולקדם אותן.

גלעד קריב: אם תהיינה הבנות משותפות לכל סיעות הבית הזה, אנו נוטים לכבד את ההבנות של הסיעות השונות בבית הזה אבל לא יהיה מצב שאין הבנות וגם שמים אבן ריחיים על צווארה של ועדת החוקה לבצע את מלאכתה בתחום חקיקת היסוד של מדינת ישראל.

גלעד קריב: תודה רבה.

גלעד קריב: אני מודה בפומבי למאיה אמיר שסיימה התמחות אצלנו בדוברות הוועדה.

גלעד קריב: תמיד טוב לשלב מתמחים ומתמחות בעשיית הכנסת.

גלעד קריב: תודה על כל השנה האחרונה ובהצלחה.

גלעד קריב: תודה על הדיון הארוך שניהלנו אותו כך שכל חברי הכנסת ישמיעו את עמדתם.